open-index/open-wikipedia-markdown huggingface dataset:
โยโกฮามะกริตส์

**โยโกฮามะกริตส์** () เป็นทีมฮอกกี้น้ำแข็งระดับอาชีพซึ่งมีฐานอยู่ในโยโกฮามะ ประเทศญี่ปุ่น พวกเขาเป็นสมาชิกของเอเชียลีกไอซ์ฮอกกี้ และแข่งเกมเหย้าที่โคเซชิงโยโกฮามะสเกตเซนเตอร์

## ประวัติ
โยโกฮามะกริตส์ก่อตั้งเมื่อวันที่ 2 พฤษภาคม ค.ศ. 2019 โดยกริตส์สปอตส์อินโนเวเตอส์คอร์ปอเรชัน ซึ่งเป็นองค์กรที่นำโดยอากิฮิโตะ อูซูอิ และโยโกฮามะกริตส์เป็นทีมฮอกกี้น้ำแข็งทีมแรกที่มีฐานอยู่ในเขตอภิมหานครโตเกียวตั้งแต่เซบูพรินซ์แรบบิตส์ยุติการแข่งใน ค.ศ. 2009 ครั้นเมื่อวันที่ 2 มิถุนายน ค.ศ. 2020 ทีมนี้ได้รับการประกาศเป็นสมาชิกลำดับที่แปดของเอเชียลีกไอซ์ฮอกกี้ โดยมีไมก์ เคนเนดี อดีตนักฮอกกี้น้ำแข็งเอ็นเอชแอลทำหน้าที่เป็นหัวหน้าผู้ฝึกสอน และเนื่องจากการระบาดทั่วของโควิด-19 ในทวีปเอเชีย ลีกดังกล่าวจึงได้ยกเลิกฤดูกาล 2020–2021 ที่วางแผนไว้ และมีการกำหนดวันจัดการแข่งเอเชียลีกสามประเทศแทน ซึ่งในเดือนตุลาคมของปีเดียวกันนั้น ทีมโยโกฮามะกริตส์ได้เข้าร่วมการแข่งเอเชียลีกเจแปนคัพ

## อ้างอิง

## แหล่งข้อมูลอื่น
* 
*  
* 
* 
* 
* 

หมวดหมู่:ทีมเอเชียลีกไอซ์ฮอกกี้
หมวดหมู่:ทีมฮอกกี้น้ำแข็งในประเทศญี่ปุ่น
หมวดหมู่:ก่อตั้งในประเทศญี่ปุ่นในปี พ.ศ. 2562
ตึกทลา (จังหวัดบันทายมีชัย)

**ทึกถลา** () เป็น*[[ฆุม]]* (ตำบล) ในอำเภอศรีโสภณ จังหวัดบันทายมีชัย ประเทศกัมพูชา

## หมู่บ้าน

* บาณัย (បាណយ)
* ฎีฬู (ដីឡូ)
* เกียบ (កៀប)
* ภนุมบาก (ភ្នំបាក់)
* ทึกถลา (ទឹកថ្លា)
* ทุมนบแชฺร (ទំនប់ជ្រៃ)

## อ้างอิง
ซิสซัล

**ซิสซัล โยฮันนา นอร์ดแบร์ก นีกลาเซน** (, เกิดกุมภาพันธ์ ค.ศ. 1995) หรือชื่อในวงการ **ซิสซัล** () เป็นนักร้องชาวแฟโร เธอจะเป็นตัวแทนของเดนมาร์กในการประกวดเพลงยูโรวิชันปี 2025 ด้วยเพลง "แฮลลูซิเนชัน"

## ชีวิตช่วงต้น
ซิสซัลเกิดในทอร์เชาน์ เมืองหลวงของหมู่เกาะแฟโร และเป็นลูกสาวของมิกคาลินา นอร์ดแบร์ก ศิลปินชาวแฟโร

## การเป็นศิลปิน
ซิสซัลโด่งดังขึ้นในปี 2005 เมื่อเธอชนะการแข่งขันร้องเพลงสำหรับเด็กของหมู่เกาะแฟโร *โนซาบาร์นาปรี* ด้วยเพลง "ซัมแมริดเอคอมิด" ในปี 2010 เธอได้รับรางวัลการแข่งขันร้องเพลงประจำปี *อาร์ซินส์ซองโกรดด์*

ซิสซัลเปิดตัวอีพีแรกของเธอ "เฮียร์มีนาว" ในปี 2025 ในเดือนกุมภาพันธ์ ค.ศ. 2025 เธอได้รับการประกาศเป็นหนึ่งในแปดผู้เข้าร่วมการแข่งขันดานส์กเมลูดีกรังด์ปรีซ์ประจำปีด้วยเพลง "แฮลลูซิเนชัน" ซึ่งเธอได้รับชัยชนะ เธอจึงได้รับสิทธิในการเป็นตัวแทนประเทศเดนมาร์กในการประกวดเพลงยูโรวิชันปี 2025 ที่บาเซิล เธอเป็นศิลปินชาวแฟโรคนที่สองที่จะเป็นตัวแทนของเดนมาร์กในการประกวดเพลงยูโรวิชันต่อจากไรลีย์ในการประกวดปี 2023

## แนวเพลง
ซิสซัลกล่าวว่าได้มีนักร้องแดกนีย์ชาวนอร์เวย์และรอบินชาวสวีเดนว่าเป็นแรงบันดาลใจทางดนตรีของเธอ

## ชีวิตส่วนตัว
ในปี 2020 ซิสซัลย้ายไปโคเปนเฮเกนเพื่อเริ่มต้นอาชีพนักดนตรีระดับนานาชาติของเธอ เธอมีลูกสาวสองคน

## ผลงานเพลง
### แผ่นเสียงอัลบัมสั้น

### ซิงเกิล

## อ้างอิง

หมวดหมู่:ศิลปินชาวแฟโร
หมวดหมู่:บุคคลที่เกิดในปี พ.ศ. 2545
หมวดหมู่:บุคคลที่ยังมีชีวิตอยู่
หมวดหมู่:ผู้เข้าประกวดการประกวดเพลงยูโรวิชันปี 2025
เกาะเรอดัง

**เกาะเรอดัง** (, มลายูตรังกานู : *Pula Redang*) เป็นเกาะในอำเภอกัวลาเนอรุซ รัฐตรังกานู ประเทศมาเลเซีย เป็นหนึ่งในเกาะที่ใหญ่ที่สุดนอกชายฝั่งตะวันออกของคาบสมุทรมาเลเซีย มีชื่อเสียงในเรื่องน้ำทะเลใสและชายหาดทรายสีขาว เป็นหนึ่งในเก้าเกาะของอุทยานเขตรักษาพันธุ์สัตว์น้ำที่มีชื่อเดียวกับเกาะ นักท่องเที่ยวมักมาทำกิจกรรมดำน้ำตื้นและดำน้ำลึก

## ภูมิศาสตร์
ในทางภูมิศาสตร์ เกาะเรอดังมีพื้นที่ประมาณ  และมีความยาวประมาณ  และกว้าง  จุดสูงสุดอยู่ที่บูกิตเบอซาร์อยู่ในความสูงเหนือระดับน้ำทะเล 

ส่วนวัตถุประสงค์ในการบริหารจัดการที่ดิน เกาะจำนวน 18 เกาะรวมทั้งเกาะเรอดังประกอบขึ้นเป็นมูกิมหมู่เกาะเรอดังในอำเภอกัวลาเนอรุซ ในจำนวนนี้ 7 เกาะได้รับการคุ้มครองและประกาศให้เป็นอุทยานทางทะเลโดยกรมประมง และได้รับการกำหนดให้เป็นเขตทะเลห่างจากชายฝั่งเมื่อน้ำลงต่ำสุดที่  เกาะนี้เคยอยู่ในอำเภอกัวลาเตอเริงกานูก่อนแยกออกไปอยู่ในอำเภอกัวลาเนอรุซใน ค.ศ. 2014

หมายเหตุ:
เกาะที่ได้รับการกำหนดให้เป็นอุทยานทางทะเล

## ภูมิอากาศ

## อ้างอิง

## แหล่งข้อมูลอื่น
*

* SEATRU - A sea turtle project in Redang, Malaysia
* Tourism Malaysia - Pulau Redang
* Scary story
* 

หมวดหมู่:เกาะในประเทศมาเลเซีย
มายุ

[thumb| [ราเม็งคุมาโมโตะที่ใส่มายุดำ]]
**มายุ** () เป็นน้ำมันปรุงรสที่ทำมาจากการทอดผักที่มีกลิ่นหอมต่าง ๆ โดยเฉพาะกระเทียม ในมันหมู

มีการใช้เพื่อปรุงรสในอาหารญี่ปุ่นหลายชนิด เช่น ราเม็ง โดยเฉพาะ ราเม็งคุมาโมโตะ รวมถึง ยากิโซบะ ชาฮัง และ คาราอาเงะ

คำว่า "มายุ" บางครั้งก็เขียนด้วยอักษรจีนเป็นว่า 麻油 ซึ่งแปลว่าน้ำมันงาในภาษาจีน แต่ว่าถือเป็นคนละอย่างกัน

นอกจากนี้แล้ว น้ำมันม้า ซึ่งเป็นไขมันสัตว์ที่สกัดมาจากม้า และใช้ในแชมพู หรือ เครื่องสำอาง ก็เรียกว่า "มายุ" ในภาษาญี่ปุ่นเหมือนกัน แต่ถือเป็นคนละอย่าง ไม่เกี่ยวข้องกัน

## อ้างอิง

หมวดหมู่:น้ำมันประกอบอาหาร
หมวดหมู่:เครื่องปรุงรสญี่ปุ่น
การแสดงสด

[thumb| ภาพยนตร์การแสดงสด (เช่น ''A Fistful of Dollars'')  ในตัวอย่างนี้ [คลินต์ อีสต์วุด|คลินท์ อีสต์วูด และแมเรียนน์ โคช ปรากฏตัวในสถานที่จริง]]
**การแสดงสด** () เป็นรูปแบบหนึ่งของการถ่ายภาพยนตร์หรือการถ่ายวิดีโอที่ใช้การถ่ายภาพแทนแอนิเมชัน งานบางชิ้นผสมผสานการแสดงสดกับแอนิเมชันเพื่อสร้างเป็น ภาพยนตร์แสดงสดที่ประกอบด้วยแอนิเมชัน การแสดงสดเป็นคำที่ใช้ทั้งในภาพยนตร์ วิดีโอเกม หรือสื่อภาพที่คล้ายคลึงกัน แอนิเมชันที่สมจริง โดยเฉพาะคอมพิวเตอร์แอนิเมชันสมัยใหม่ มักถูกระบุอย่างไม่ถูกต้องว่าเป็น "การแสดงสด" เช่นในกรณีของรายงานสื่อบางฉบับเกี่ยวกับการสร้างใหม่ ของภาพยนตร์ดิสนีย์จากแอนิเมชัน *[[เดอะไลอ้อนคิง]]* เมื่อปี 1994 ตามพจนานุกรมภาษาอังกฤษของเคมบริดจ์ การแสดงสดคือการแสดงของ "ผู้คนหรือสัตว์จริง ไม่ใช่แบบจำลองหรือรูปภาพที่วาดหรือสร้างขึ้นด้วยคอมพิวเตอร์"

## อ้างอิง

หมวดหมู่:คำศัพท์โทรทัศน์
หมวดหมู่:คำศัพท์ภาพยนตร์และวีดิทัศน์
ผู้ชม

[thumb| ผู้ชมใน[เทลอาวีฟ ประเทศอิสราเอล กำลังรอชมการแสดงของคณะเต้นรำ Batsheva]]
**ผู้ชม** หรือ **ผู้ฟัง** () คือกลุ่มคนที่เข้าร่วมในรายการหรือเพื่อมีส่วนร่วมกับผลงานศิลปะ วรรณกรรม (ซึ่งเรียกว่า "ผู้อ่าน") ละคร ดนตรี (ซึ่งเรียกว่า "ผู้ฟัง") วิดีโอเกม (ซึ่งเรียกว่า "ผู้เล่น")  ผู้ชมมีส่วนร่วมในงานศิลปะประเภทต่าง ๆ ด้วยวิธีที่แตกต่างกัน บางงานเปิดโอกาสให้ผู้ชมมีส่วนร่วมอย่างเปิดเผย ในขณะที่บางงานอนุญาตให้ปรบมือและวิพากษ์วิจารณ์หรือตอบรับได้เพียงเล็กน้อย

หมวดหมู่:การสังเกต
หมวดหมู่:การละคร
หมวดหมู่:สื่อศึกษา
บทพูดเดี่ยว

[thumb| นักแสดง [คริสโตเฟอร์ วอลเคน แสดงบทพูดเดี่ยวในละครเวทีเรื่อง *Hurlyburly* ปี 1984]]
ในการละคร **บทพูดเดี่ยว** (; จาก มาจากคำว่า μόνος *mónos* ที่แปลว่า "คนเดียว, โดดเดี่ยว" และ λόγος *lógos* ที่แปลว่า "คำพูด") เป็นบทพูดที่นำเสนอโดยนักแสดงคนเดียว โดยส่วนใหญ่มักจะเป็นการแสดงความคิดของตัวละครออกมาดัง ๆ แม้ว่าบางครั้งก็เป็นการพูดคุยกับตัวละครอื่นหรือสื่อสารกับผู้ฟังโดยตรงก็ตาม บทพูดเดี่ยวเป็นเรื่องปกติในสื่อการแสดงต่าง  ๆ (บทละคร ภาพยนตร์ เป็นต้น) รวมถึงในบทกวี บทพูดเดี่ยวมีความคล้ายคลึงกับกลวิธีวรรณกรรมอื่น ๆ มากมาย เช่น บทรำพึง สมมุติภาวะและการพูดป้อง อย่างไรก็ตาม กลวิธีเหล่านี้ก็มีความแตกต่างกันในแต่ละชนิด

## อ้างอิง

หมวดหมู่:ศาสตร์แห่งการเล่าเรื่อง
หมวดหมู่:คำศัพท์ภาพยนตร์และวีดิทัศน์
หมวดหมู่:ภาพพจน์
หมวดหมู่:ละคร
การสร้างใหม่

**การสร้างใหม่** ()  คือ ภาพยนตร์ รายการโทรทัศน์ วิดีโอเกม เพลง หรือรูปแบบความบันเทิง ที่ยึดมาจากของเดิมแล้วนำมาบอกเล่าเรื่องราวโดยอิงการผลิตครั้งก่อน ในรูปแบบสื่อเดียวกัน เช่น "การสร้างใหม่จากภาพยนตร์ในฉบับก่อน" การสร้างใหม่จะเล่าเรื่องราวเดียวกับต้นฉบับ แต่ใช้ ชุดนักแสดงที่แตกต่างกัน และอาจใช้นักแสดงจากฉบับดั้งเดิม เปลี่ยนแปลงแก่นเรื่อง หรือฉากของเรื่อง นอกจากนี้ เนื่องจากการสร้างใหม่จะออกฉายหลังจากงานต้นฉบับสักระยะหนึ่ง จึงอาจมีการใช้เทคโนโลยี การปรับปรุง และเทคนิคใหม่ ๆ ที่ยังไม่มีอยู่หรือเคยใช้กันทั่วไปเมื่อสร้างงานต้นฉบับขึ้นมา คำศัพท์ที่คล้ายกันแต่ไม่มีความหมายเหมือนกันคือ **การจินตนาการใหม่** ซึ่งบ่งบอกถึงความแตกต่างที่มากขึ้นระหว่างภาพยนตร์กับภาพยนตร์ที่เป็นต้นแบบ

## อ้างอิง

หมวดหมู่:คำศัพท์โทรทัศน์
หมวดหมู่:คำศัพท์ภาพยนตร์และวีดิทัศน์
หมู่เกาะเปอร์เฮินเตียน

**หมู่เกาะเปอร์เฮินเตียน** (มลายู: *Kepulauan Perhentian* ; มลายูตรังกานู: *Perhentiang* ; มลายูปัตตานี: *Perhentiey*) เป็นหมู่เกาะนอกชายฝั่ง อำเภอเบอซุต รัฐตรังกานู ประเทศมาเลเซีย

เกาะหลักสองเกาะคือ **เปอร์เฮินเตียนเบอซาร์ (**Perhentian Besar; "Greater Perhentian") และ **เปอร์เฮินเตียนเกอจิล (**Perhentian Kecil; "Lesser Perhentian") เช่นเดียวกับในพื้นที่อื่น ๆ ของอำเภอเบอซุต ผู้คนส่วนใหญ่พูดภาษามลายูปัตตานี อย่างไรก็ตามก็ยังพูดภาษาอังกฤษกันอย่างแพร่หลายเช่นกัน
หมวดหมู่:เกาะในประเทศมาเลเซีย
หมวดหมู่:กลุ่มเกาะในมหาสมุทรแปซิฟิก
โรงแรมรถไฟ

thumb| โรงแรมใน พ.ศ. 2555

**โรงแรมรถไฟ** เป็นโรงแรมเก่าแก่ในอำเภอหัวหิน ใช้เป็นสถานที่ถ่ายทำภาพยนตร์เรื่อง *[[ทุ่งสังหาร (ภาพยนตร์)|ทุ่งสังหาร]]* เมื่อ พ.ศ. 2527 โรงแรมแห่งนี้ครอบครองที่ดินที่เช่าจากเจ้าของคือการรถไฟแห่งประเทศไทย (รฟท.) สัญญาเช่าสิ้นสุดใน พ.ศ. 2563

## ประวัติ
โรงแรมแห่งนี้มีประวัติศาสตร์ย้อนไปในสมัยที่เมืองหัวหินกำลังพัฒนาเป็นรีสอร์ตริมชายหาดแห่งแรกของประเทศไทย ความสวยงามของหาดหัวหินได้รับการบันทึกโดยวิศวกรที่สำรวจเส้นทางรถไฟสายใต้เมื่อ พ.ศ. 2452 ที่ดินดังกล่าวได้จัดสรรไว้สำหรับสร้างสถานีรถไฟ และเมื่อเส้นทางส่วนแรกเปิดให้บริการใน พ.ศ. 2454 หัวหินก็กลายเป็นจุดหมายปลายทางที่ชาวกรุงเทพฯ และชนชั้นสูงสร้างบ้านพักตากอากาศของตนเอง เส้นทางสายใต้ไปมาเลเซียสร้างเสร็จใน พ.ศ. 2464 ทำให้สามารถเดินทางระหว่างกรุงเทพฯ มาเลเซีย และสิงคโปร์ด้วยรถไฟได้

## การออกแบบ
นายอัลเฟรโด ริกาซซี สถาปนิกชาวอิตาลีของการรถไฟ เป็นผู้ออกแบบอาคารดั้งเดิม เป็นโรงแรมรีสอร์ตสไตล์ยุโรปสองชั้นที่หรูหรา สร้างด้วยอิฐและไม้ตามพระบรมราชโองการ โรงแรมสร้างขึ้นบนที่ดินของการรถไฟโดยย้ายบังกะโลที่มีอยู่เดิมออกไป

โรงแรมมีห้องพัก 14 ห้อง เลานจ์ บาร์ ร้านอาหาร ห้องเล่นบิลเลียด ห้องเก็บไวน์ และระเบียงขนาดใหญ่ มีราคาทั้งหมด 128,366.75 บาท ซึ่งถือเป็นเงินที่สูงมากในสมัยนั้น

มีการออกแบบโดยมีระเบียงล้อมรอบอาคารเพื่อป้องกันความร้อนจากแสงแดดและป้องกันไม่ให้น้ำฝนไหลย้อนกลับตามกระเบื้อง อาคารนี้มีลักษณะคล้ายคลึงกับพระราชนิเวศน์มฤคทายวันที่อำเภอชะอำ

## เปิดทำการ
โรงแรมแห่งนี้เปิดทำการในเดือนตุลาคม พ.ศ. 2465 และมีพิธีเปิดอย่างเป็นทางการเมื่อวันที่ 1 มกราคม พ.ศ. 2466

พระบาทสมเด็จพระมงกุฎเกล้าเจ้าอยู่หัวทรงโปรดเกล้าฯ ให้นายช่างเอโอ โรบินส์ สร้างสนามกอล์ฟบนที่ดินตรงข้ามสถานีรถไฟ โดยสร้างสนามกอล์ฟรอยัลหัวหิน 9 หลุม พร้อมสนามเทนนิส แล้วเสร็จทันต้อนรับแขกโรงแรมชุดแรกในวันที่ 26 ตุลาคม พ.ศ. 2465

ธีรยุทธ จิราธิวัฒน์ ประธานเจ้าหน้าที่บริหาร โรงแรมและรีสอร์ทในเครือเซ็นทารากล่าวว่า “ยุครถไฟนำการเปลี่ยนแปลงครั้งใหญ่มาสู่สยาม ชื่อของประเทศไทยในขณะนั้น” 

“มีถนนเข้าไปยังพื้นที่ต่างจังหวัดน้อยมาก และสถานที่เช่นหัวหินเป็นที่รู้จักเฉพาะในหมู่คนในพื้นที่เท่านั้น เมื่อมีการสร้างทางรถไฟจากกรุงเทพฯ ลงไปยังมาเลเซีย ชนชั้นสูงในสมัยนั้นก็สามารถเดินทางไปหัวหินและเพลิดเพลินกับชายหาดและทะเลได้ทันที”

ใน พ.ศ. 2471 โรงแรมแห่งนี้มีชื่อเสียงไปทั่วโลก และเพื่อรองรับจำนวนนักท่องเที่ยวที่เดินทางมาหัวหินที่เพิ่มมากขึ้น โรงแรมจึงได้เพิ่มอาคารใหม่ที่มีห้องพัก 13 ห้อง โดยสร้างด้วยการออกแบบที่เหมือนกันทุกประการกับอาคารที่มีอยู่เดิม

หลังสงครามโลกครั้งที่ 2 ได้มีการเพิ่มห้องพักอีกสองห้อง พร้อมด้วยห้องอาหารสามแห่ง บาร์ชั้นล่าง และล็อบบี้พร้อมทิวทัศน์อ่าวหัวหินแบบพาโนรามา

## เจ้าของ
ใน พ.ศ. 2531 เครือโรงแรมโซฟิเทลซื้อโรงแรมแห่งนี้ จึงกลายมาเป็นโรงแรมโซฟิเทล เซ็นทรัล หัวหิน

นับตั้งแต่เดือนกันยายน พ.ศ. 2557 บริษัท โรงแรมเซ็นทรัลพลาซา จำกัด (มหาชน) (CENTEL) เป็นผู้ดำเนินการโรงแรมนี้ และตั้งชื่อว่า *เซ็นทารา แกรนด์ บีช รีสอร์ท แอนด์ วิลล่า หัวหิน*

## อ้างอิง

หมวดหมู่:สิ่งก่อสร้างในจังหวัดประจวบคีรีขันธ์
หมวดหมู่:อำเภอหัวหิน
หมวดหมู่:โรงแรมในประเทศไทย
ซัมซุง กาแลคซีเอส 25

**ซัมซุง กาแลคซีเอส 25** เป็นสมาร์ทโฟนระดับไฮเอนด์บนระบบปฏิบัติการแอนดรอยด์ที่ได้รับการพัฒนา ผลิต และทำการตลาดโดยซัมซุง อิเล็คทรอนิคส์ เป็นส่วนหนึ่งของซีรีส์กาแลคซีเอส ซึ่งเป็นรุ่นเรือธง รุ่นนี้เป็นรุ่นต่อจากซัมซุง กาแลคซีเอส 24 รุ่น S25, S25+ และ S25 Ultra เปิดตัวเมื่อวันที่ 22 มกราคม ค.ศ. 2025 ในงาน Galaxy Unpacked ที่แซนโฮเซ รัฐแคลิฟอร์เนีย และวางจำหน่ายเมื่อวันที่ 7 กุมภาพันธ์ ค.ศ. 2025 นอกจากนี้ โทรศัพท์ในกลุ่มเดียวกันอย่าง Galaxy S25 Edge มีกำหนดเปิดตัวในช่วงปลายปี ค.ศ. 2025 อย่างไรก็ตาม ยังไม่มีการเปิดเผยรายละเอียดเพิ่มเติมเกี่ยวกับโทรศัพท์รุ่นนี้

## กลุ่มผลิตภัณฑ์
กลุ่มผลิตภัณฑ์ซัมซุง กาแลคซีเอส 25 ประกอบด้วยโทรศัพท์ 4 รุ่นที่แตกต่างกัน ได้แก่ **ซัมซุง กาแลคซีเอส 25**, **Samsung Galaxy S25+**, **Samsung Galaxy S25 Ultra** และ **Samsung Galaxy S25 Edge**

S25 และ S25+ มีขนาดจอแสดงผลเท่ากันกับรุ่นก่อน ในขณะที่ S25 Ultra รุ่นท็อปจะมีจอแสดงผลที่ใหญ่กว่าเล็กน้อย

## อ้างอิง

หมวดหมู่:ซัมซุง กาแลคซี
หมวดหมู่:สมาร์ทโฟนเรือธง
หมวดหมู่:ซัมซุง
เจ้าหญิงมารีอา เชียร์ราแห่งบูร์บง-ซิซิลีทั้งสอง

** เจ้าหญิงมารีอา เชียร์ราแห่งบูร์บง-ซิซิลีทั้งสอง ดัชเชสแห่ง[[โนโต]]และ[[กาปรี]]** (พระนามเต็ม: มารีอา เชียร์รา กาโรลา ลุยซา คาร์เมน; 1 มกราคม พ.ศ. 2548) ทรงเป็นเจ้าหญิงแห่งอิตาลี ผ่านทางราชวงศ์บูร์บง-ซิซิลีทั้งสอง
## พระประวัติ
เจ้าหญิงมารีอา เชีบร์รา ประสูติเมื่อวันที่ 1 มกราคม พ.ศ. 2548 เป็นพระธิดาพระองค์เล็กใน เจ้าชายคาร์โล ดยุกแห่งกัสโตร กับ เจ้าหญิงคามิลลา ดัชเชสแห่งกัสโตร ทรงมีพระเชษฐภคินี 1 พระองค์ คือ เจ้าหญิงมารีอา คาโรลีนาแห่งบูร์บง-ซิซิลีทั้งสอง (ประสูติ พ.ศ. 2546) พระองค์ทรงดำรงพระชนม์ชีพส่วนใหญ่ในปารีส , มอนติคาร์โล และโรม เช่นเดียวกับพระเชษฐภคินี พระองค์ทรงจบจากIstituto Marangoni และ มหาวิทยาลัยฮาร์วาร์ด 
## พระกรณียกิจ
พระองค์ทรงอุปถัมภ์องค์กรการกุศล Rokethon ที่ตั้งอยู่ในโมนาโก ซึ่งระดมทุนเพื่อสุนัขที่ถูกทอดทิ้ง และเป็นทรงเป็นทูตขององค์กรไม่แสวงหากำไรเพื่อการอนุรักษ์มหาสมุทร Passion Sea Project โดยทรงงานให้กับ Society for the Prevention of Cruelty to Animals และทรงสนับสนุนสวัสดิภาพสัตว์ผ่านการรับเลี้ยงสัตว์ การรณรงค์สร้างความตระหนักรู้ และความพยายามของอาสาสมัคร ต่อมาทรงได้รับการแต่งตั้งให้เป็นทูตของกองทุนสัตว์ป่าโลกในฝรั่งเศสและอิตาลี

พระองค์และพระเชษฐภคินีทรงเป็นผู้ทรงอิทธิพลทางโซเชียลมีเดีย ทรงมีผู้ติดตามจำนวนมากใน อินสตาแกรม ยูทูบ และ ติ๊กต๊อก ทั้งนี้ พระองค์และพระเชษฐภคินี ทรงเปิดยูทูบนามว่า Carolina & Chiara โดยทรงเริ่มทำตั้งแต่ช่วงการระบาดทั่วของโควิด-19 

ในปี พ.ศ. 2566 พระองค์ทรงเข้าร่วมการแข่งขัน โมนาโก แกรนด์ พาร์กซ์ ร่วมกับ เจ้าฟ้าชายฯ มกุฎราชกุมารแห่งเดนมาร์ก

ในปี พ.ศ. 2567 เสด็จร่วมงานเปิดสำนักงานใหญ่ประจำภูมิภาคเอเชียแปซิฟิกของคริสตีส์ในฮ่องกง พร้อมกับ พระบิดา พระมารดา และพระเชษฐภคินี
## อ้างอิง
*"H.R.H. Princess Maria Chiara, Duchess of Noto and Capri – Real Casa di Borbone delle Due Sicilie".
*Bickerstaff, Isaac (24 October 2024). "Princess Chiara and Princess Carolina of Bourbon-Two Sicilies make rare comments on their love lives and rumours of romance with Crown Prince Christian of Denmark". Tatler. Condé Nast.
*Coke, Hope (11 August 2023). "Is Princess Maria Carolina of Bourbon-Two Sicilies the world's most eligible society beauty?". Tatler. Condé Nast. Retrieved December 3, 2024.
*Henni, Janine (14 August 2023). "Meet the Glamorous Princess Maria Chiara of Bourbon Two Sicilies— Rumored to Be Dating a Future King". People. Dotdash Meredith. Retrieved 3 December 2024.
*Powell, Rosalind (23 October 2024). "Meet Princesses Maria Carolina and Maria Chiara as they share insight into their glamorous lives - exclusive". Hello!. Retrieved 3 December 2024.
*Le, Diem Nguyen (9 August 2022). "Meet teen Italian princesses Maria Carolina and Maria Chiara of Bourbon: Carolina's modelled for Chopard and Louis Vuitton – and both starred in a film with Nicole Kidman". South China Morning Post. Alibaba Group. Retrieved 3 December 2024.

หมวดหมู่:ราชวงศ์อิตาลี
หมวดหมู่:เจ้าหญิงอิตาลี
หมวดหมู่:เจ้าหญิงซิซิลี
ม
หมวดหมู่:เจ้าหญิงบูร์บง-ซิซิลีทั้งสอง
หมวดหมู่:ยูทูบเบอร์
สะพานริชมอนด์–แซนราฟาเอล

**สะพานริชมอนด์–แซนราฟาเอล** () หรือชื่ออย่างเป็นทางการคือ **สะพานอนุสรณ์จอห์น เอฟ. แมกคาร์ที** () เป็นจุดข้ามอ่าวซานฟรานซิสโกทางทิศตะวันออก–ตะวันตกที่อยู่เหนือสุดของรัฐแคลิฟอร์เนีย เป็นส่วนหนึ่งของทางหลวงระหว่างรัฐหมายเลข 580 จากริชมอนด์ทางทิศตะวันออกไปยังแซนราฟาเอลทางทิศตะวันตก สะพานนี้เปิดใช้งานเมื่อ ค.ศ. 1956 โดยเข้ามาแทนที่บริการเรือข้ามฟากของบริษัท เรือข้ามฟากริชมอนด์–แซนราฟาเอล และได้รับการเปลี่ยนชื่ออย่างเป็นทางการใน ค.ศ. 1981 เพื่อเป็นเกียรติแก่จอห์น เอฟ. แมกคาร์ที สมาชิกวุฒิสภารัฐแคลิฟอร์เนีย ผู้สนับสนุนการสร้างสะพานนี้

## อ้างอิง

## แหล่งข้อมูลอื่น

* Bay Area FasTrak – includes toll information on this and the other Bay Area toll facilities
* With Little Fanfare... ''Marin IJ'' article on the 50th anniversary of the bridge 
* Richmond–San Rafael Bridge Retrofit Completed 
*Caltrans Seismic Retrofit overview 
* California Dept. of Transportation: Richmond–San Rafael Bridge History & Information 
* 
* Univ. of California, Berkeley: Bridging the Bay: Richmond–San Rafael Bridge
* Decades of Struggle for Bicycle Access
* Bay Area Toll Authority—Bridge Facts—Richmond–San Rafael Bridge 
* Footage of the official bridge opening ceremony from September 1956
* Eastern cantilever span from Point Richmond looking West
* 
* 
* 
* 
* 
* 
* 

หมวดหมู่:สะพานที่สร้างเสร็จในปี พ.ศ. 2500
หมวดหมู่:สะพานในบริเวณอ่าวซานฟรานซิสโก
หมวดหมู่:อาคารและโครงสร้างในเมืองริชมอนด์ รัฐแคลิฟอร์เนีย
หมวดหมู่:อ่าวซานฟรานซิสโก
หมวดหมู่:สะพานเก็บค่าผ่านทางในรัฐแคลิฟอร์เนีย
หมวดหมู่:ส่วนเก็บค่าผ่านทางของอินเตอร์สเตต
หมวดหมู่:สะพานในเทศมณฑลคอนทราคอสตา รัฐแคลิฟอร์เนีย
หมวดหมู่:สะพานในเทศมณฑลมาริน รัฐแคลิฟอร์เนีย
หมวดหมู่:สะพานสองชั้น
หมวดหมู่:สะพานถนนในรัฐแคลิฟอร์เนีย
หมวดหมู่:อาคารและโครงสร้างในแซนราฟาเอล รัฐแคลิฟอร์เนีย
หมวดหมู่: สถานที่สำคัญในบริเวณอ่าวซานฟรานซิสโก
หมวดหมู่:สะพานบนระบบทางหลวงอินเตอร์สเตต
หมวดหมู่:เส้นทางอ่าวซานฟรานซิสโก
หมวดหมู่:สะพานเหล็กกล้าในสหรัฐ
หมวดหมู่:สะพานยื่นในสหรัฐ
หมวดหมู่:สะพานแบบโครงแพรตต์ในสหรัฐ
หมวดหมู่:สะพานโครงค้ำในสหรัฐ
หมวดหมู่:ก่อตั้งในรัฐแคลิฟอร์เนียในปี พ.ศ. 2499
หมวดหมู่:สะพานคนเดินในรัฐแคลิฟอร์เนีย
เจ้าอุปราช (ท้าวนอง)

**เจ้าอุปราช (ท้าวนอง)** เป็นพระราชอนุชาร่วมพระมารดากับพระไชยเชษฐาธิราชที่ 2 ภายหลังได้รับโปรดเกล้าฯ ให้ดำรงตำแหน่งเป็นเจ้าอุปราช ต่อมาเจ้าอุปราช (ท้าวนอง) ยึดอำนาจจากเจ้าองค์ลอง พระราชโอรสของพระไชยเชษฐาธิราชที่ 2 จนได้ปกครองนครหลวงเวียงจันทน์ ภายหลังเจ้าพระวอและเจ้าพระตาร่วมมือกับเจ้าสิริบุญสารเข้ายึดอำนาจจากเจ้าอุปราช (ท้าวนอง)

เจ้าอุปราช (ท้าวนอง) มีพระนามตามใบจุ้มเลขที่ 1 ว่าพระโพสาทธรรมิกราชาไชยจักรพรรดิภูมินทราธิราชเจ้า ท้ายหนังสือใบจุ้มเลขที่ 1 ระบุว่า *“ศักราช 104 ตัว เดือนยี่ ขึ้น 5 ค่ำ วัน 2 ฤกษ์ 24 ลูก"* (ศักราช 104 ดังกล่าวคือจุลศักราช 1104 หรือ พ.ศ. 2285) ใช้ตราจุ้มเป็นรูปนกยูง เหตุที่ใช้ตราจุ้มเป็นรูปนกยูงนั้นก็เพราะว่าบิดาของเจ้าอุปราชนองมีเชื้อสายพวน เมื่อครองราชย์เจ้าอุปราชนองจึงใช้ตรานกยูงซึ่งเป็นสัตว์ที่กลุ่มคนพวนให้การนับถือ และยังใช้เป็นตราจุ้มของอาณาจักรพวน

## พงศาวลี



## อ้างอิง

หมวดหมู่:เจ้าผู้ครองนครเวียงจันทน์
หมวดหมู่:ราชวงศ์เวียงจันทน์
ไชนาเรลเวย์

**บริษัท ไชนาสเตตเรลเวย์กรุป จำกัด** () ซึ่งดำเนินธุรกิจภายใต้ชื่อ **ไชนาเรลเวย์** (China Railway; CR) เป็นบริษัทผู้ให้บริการด้านรถไฟโดยสารและขนส่งสินค้าแห่งชาติของสาธารณรัฐประชาชนจีน

ไชนาเรลเวย์ดำเนินการด้านขนส่งผู้โดยสารและสินค้าทั่วประเทศจีน โดยมีบริษัทสาขาในภูมิภาค 18 แห่ง ณ เดือนกันยายน ค.ศ. 2022 สินทรัพย์รวมของไชนาเรลเวย์กรุป อยู่ที่ 9.06 ล้านล้านหยวน (1.24 ล้านล้านดอลลาร์สหรัฐ) โดยประเทศจีนถือว่ามีการใช้รถไฟมากที่สุดในโลก

## ประวัติ
ไชนาเรลเวย์คอร์ปอเรชัน (China Railway Corporation) ก่อตั้งขึ้นในปี 2013 เพื่อดำเนินการการก่อสร้างและการบำรุงรักษาทางรถไฟ

แต่ภายใต้กฎหมายองค์การของจีน ทำให้ไชนาเรลเวย์คอร์ปอเรชันได้ปรับโครงสร้างบริษัทและเปลี่ยนชื่อมาเป็น ไชนาสเตตเรลเวย์กรุป (China State Railway Group Co., Ltd.) เมื่อวันที่ 18 มิถุนายน 2019 ซึ่งหมายความว่ากระทรวงการคลังของจีนเป็นหนึ่งในผู้ลงทุน รวมถึงคณะกรรมการและผู้บริหารที่เป็นผู้รับเลือกโดยรัฐ

ภายในสิ้นปี 2019 ไชนาเรลเวย์มีพนักงาน 2 ล้านคนและดำเนินการก่อสร้าง 139,900 กิโลเมตร ของทางรถไฟ ซึ่ง 35,388 กิโลเมตร เป็นเส้นทางรถไฟความเร็วสูง

## อ้างอิง

หมวดหมู่:รัฐวิสาหกิจจีน
หมวดหมู่:ตราสินค้าจีน
โทมารุ

**โทมารุ** () เป็นสายพันธุ์ไก่สายพันธุ์ไก่ขันเสียงยาวของญี่ปุ่น ซึ่งสามารถขันต่อเนื่องได้นานประมาณ 25 วินาที ถือเป็นหนึ่งในสี่สายพันธุ์ไก่ขันเสียงยาวของญี่ปุ่น ร่วมกับโคเอโยชิ คุโรคาชิวะ และโทเท็นโก

## ประวัติ

โทมารุเชื่อว่ามีต้นกำเนิดจากประเทศจีนในสมัยราชวงศ์ถัง โดยอักษรคันจิ  หรือ 'tou' แทนราชวงศ์ดังกล่าว

โทมารุได้รับการขึ้นทะเบียนเป็นอนุสรณ์สถานทางธรรมชาติของญี่ปุ่นในจังหวัดนีงาตะเมื่อปี ค.ศ. 1939

## ลักษณะ

โทมารุมีเพียงสีเดียว คือ สีดำที่มีประกายเขียว ลำตัวกว้างและกระชับ พร้อมกับอกที่เต็มอิ่ม หางอยู่ในระดับต่ำแต่สูงกว่าระนาบแนวนอน แม้ว่าขนโค้งของไก่อาจยาวพอแตะพื้น แต่โดยทั่วไปไม่ได้ถือว่าเป็นสายพันธุ์หางยาว เท้าและแข้งมีสีเทาเข้มอมฟ้า หงอนเป็นแบบเดี่ยว ใบหน้าและติ่งหูมีสีแดง บางครั้งมีจุดสีเข้ม ส่วนแม่ไก่อาจมีใบหน้าสีดำทั้งหมด

## อ้างอิง

หมวดหมู่:สายพันธุ์ไก่
หมวดหมู่:สายพันธุ์ไก่ที่มีแหล่งกำเนิดจากประเทศญี่ปุ่น
หมวดหมู่:ไก่ขันเสียงยาว
เชลยศึกชาวฝรั่งเศสในสงครามโลกครั้งที่สอง

[thumb|upright=1.25|[เชลยศึกชาวฝรั่งเศสขณะเดินถอยออกจากแนวรบในเดือนพฤษภาคม ค.ศ. 1940]]

แม้ว่าจะไม่มีการประมาณการที่แน่ชัด แต่จำนวนทหารฝรั่งเศสที่ถูกนาซีเยอรมนีจับกุมในระหว่างยุทธการที่ฝรั่งเศสระหว่างเดือนพฤษภาคมถึงมิถุนายน ค.ศ. 1940 นั้นโดยทั่วไปอยู่ที่ประมาณ 1.8 ล้านคน ซึ่งคิดเป็นประมาณร้อยละ 10 ของประชากรชายผู้ใหญ่ทั้งหมดในฝรั่งเศสในขณะนั้น โดยหลังจากถูกคุมขังในฝรั่งเศสช่วงสั้น ๆ เชลยส่วนใหญ่ก็ถูกเนรเทศไปยังประเทศเยอรมนี ซึ่งในประเทศเยอรมนี เชลยได้ถูกคุมขังในค่ายกักกัน*[[ชตาลาค]]* (*Stalag*) หรือ*[[โอฟลาค]]* (*Oflag*) ตามยศ แต่ในไม่ช้า เชลยส่วนใหญ่ก็ถูกย้ายไปยังสถานที่ทำงาน (*[[โคมันโด]]*) ในภาคเกษตรหรืออุตสาหกรรมของเยอรมนี อย่างไรก็ตาม เชลยจากจักรวรรดิอาณานิคมฝรั่งเศสยังคงถูกคุมขังในค่ายในฝรั่งเศสที่มีสภาพความเป็นอยู่ที่ย่ำแย่อันเป็นผลจากอุดมการณ์เชื้อชาติของนาซี

ในระหว่างการเจรจาเพื่อการสงบศึก 22 มิถุนายน ค.ศ. 1940 รัฐบาลฝรั่งเศสเขตวีชีได้นำนโยบายความร่วมมือมาใช้ โดยหวังว่าเยอรมนีจะให้การยินยอมในการส่งตัวกลับประเทศ อย่างไรก็ตาม ชาวเยอรมันได้เลื่อนการส่งตัวเชลยกลับประเทศจนกว่าจะมีการเจรจาสนธิสัญญาสันติภาพขั้นสุดท้าย ซึ่งไม่เคยเกิดขึ้นเนื่องจากการปฏิเสธที่จะยอมแพ้ของสหราชอาณาจักร และเยอรมนีพ่ายแพ้ในยุทธเวหาที่บริเตน การที่ไม่มีประชากรชายในฝรั่งเศสเป็นจำนวนมากส่งผลกระทบอย่างสำคัญต่อสถานะของผู้หญิงในฝรั่งเศสที่ถูกยึดครอง และการระดมทุนเพื่อการกุศลในนามของเชลยก็มีบทบาทสำคัญในชีวิตประจำวันของชาวฝรั่งเศสจนกระทั่งช่วงปลายของการยึดครองดังกล่าว ส่วนการส่งเชลยศึกบางประเภทกลับประเทศเดิมมีจำกัดตั้งแต่ ค.ศ. 1940 และทางรัฐบาลก็พยายามสนับสนุนการส่งตัวเชลยกลับประเทศ โดยเปิดตัวระบบ*เรอเลเวอ* (*relève*) ซึ่งไม่เป็นที่นิยม เพื่อแลกเปลี่ยนเชลยศึกกับคนงานชาวฝรั่งเศสที่เดินทางไปทำงานในเยอรมนี อย่างไรก็ตาม เชลยจำนวนมากยังคงถูกกักขังโดยเยอรมันจนกระทั่งเยอรมนีพ่ายแพ้ใน ค.ศ. 1945 ส่วนเชลยที่เดินทางกลับฝรั่งเศส ไม่ว่าจะด้วยการส่งตัวกลับประเทศหรือหลบหนี มักพบว่าตนเองถูกประณามโดยประชาชนชาวฝรั่งเศส และไม่ได้รับการยอมรับอย่างเป็นทางการมากนัก

## การอ้างอิง

### อ้างอิง

### บรรณานุกรม

* 
* 
* 
* 
* 
* 
* 
* 
* 
* 

## อ่านเพิ่ม

* 
* 
* 
* 
* 
* 
* 
* 
* 
* 


หมวดหมู่:ฝรั่งเศสเขตวีชี
อาร์ชดยุกลีโอพ็อล ลุดวิจแห่งออสเตรีย

**อาร์ชดยุกลีโอพ็อลแห่งออสเตรีย** (พระนามเต็ม: ลีโอพ็อล ลุดวิจ มารีอา ฟรันทซ์ จูลีอัส เอสเตอร์จีอุส เจอร์ฮาร์ด; 6 มิถุนายน พ.ศ.2366 – 24 พฤษภาคม พ.ศ.2441) ทรงเป็นพลเอก และ พลเรือเอก ชาวออสเตรีย
## พระประวัติ
อาร์ชดยุกลีโอพ็อล ประสูติเมื่อวันที่ 6 มิถุนายน พ.ศ. 2366 เป็นพระโอรสใน อาร์ชดยุกแรนีเออร์ ฌอแซ็ฟแห่งออสเตรีย กับ เจ้าหญิงเอลีซาเบ็ทแห่งซาวอย เป็นพระอนุชาใน แอดิเลดแห่งออสเตรีย สมเด็จพระราชินีแห่งซาร์ดิเนีย ทรงเป็นพระราชมาตุลา (น้าชาย) ใน พระเจ้าอุมแบร์โตที่ 1 แห่งอิตาลี และ พระเจ้าอามาเดโอที่ 1 แห่งสเปน พระองค์มีสมเด็จพระราชอัยกาธิบดี (ปู่) คือ จักรพรรดิเลโอพ็อลท์ที่ 2 แห่งจักรวรรดิโรมันอันศักดิ์สิทธิ์ พระองค์ทรงรับราชการทหารเช่นพระบิดา โดยทรงดำรงยศทางทหาร ที่ พลโท 

เมื่อจักรพรรดิมัคซีมีลีอานที่ 1 แห่งเม็กซิโก จะทรงยอมรับบัลลังก์ของเม็กซิโก ในเดือนมีนาคม พ.ศ. 2407 จักรพรรดิฟรันทซ์ โยเซ็ฟที่ 1 แห่งออสเตรีย ทรงส่งพระองค์ไปที่ พระราชวังมิรามาเร พื่อโน้มน้าวให้ว่าที่องค์จักรพรรดิเม็กซิโกพระองค์ใหม่ ลงพระนามในพระราชบัญญัติสละราชสมบัติ แม้ทั้ง 2 จะเป็นพระญาติ แต่ก็มิได้มีความสัมพันธ์ที่ดีต่อกัน ซึ่งจักรพรรดิมัคซีมีลีอาน ทรงมองว่า พระองค์ทรงได้รับประโยชน์จากการสละราชสมบัติ จักรพรรดิมัคซีมีลีอาน จึงลงนามใน 'ข้อตกลงครอบครัว' ตามที่เรียกกัน โดยมีพระราชประสงค์ให้ จักรพรรดิฟรันทซ์ที่ 1 แห่งออสเตรีย ผู้เป็นสมเด็จพระบรมเชษฐาธิบดี เสด็จพระราชดำเนินมาหา ซึ่งองค์จักพรรดิแห่งออสเตรีย เสด็จพระราชดำเนินมาในวันที่ 9 เมษายน พ.ศ. 2407

และแน่นอนว่า พระองค์ทรงมีพระยศทางทหารที่ พลเรือโท ในกองทัพเรือออสเตรีย-ฮังการี และทำหน้าที่เป็นผู้ตรวจการทั่วไปของนาวิกโยธินและกองเรือตั้งแต่ พ.ศ. 2408 จนถึงวันที่ 25 กุมภาพันธ์ พ.ศ. 2411 ซึ่งทำให้จักรพรรดิมัคซีมีลีอาน ไม่พอพระราชหฤทัยอย่างมาก

ระหว่างสงครามออสเตรีย-ปรัสเซีย พระองค์ทรงได้รับมอบหมายให้เป็นผู้บังคับบัญชากองพลออสเตรียที่ 8 ตามคำบอกเล่าของ[เจฟฟรีย์ วาวโรล โดยกล่าวว่า พระองค์เป็นผู้บังคับบัญชาที่ไร้ความสามารถ ทรงไม่เคยออกคำสั่งแม้แต่คำเดียวในระหว่างการรบที่สคาลิทซ์ ซึ่งกองพลของเขาถูกกองพลปรัสเซียที่ 5 ภายใต้การนำของ[คาร์ล ฟรีดริช ฟ็อน ชไตน์เม็ทซ์ โจมตีอย่างหนัก ก่อนการรบที่โคนิกเกรตซ์ พลเอกเวเบอร์ ทำหน้าที่ออกคำสั่งแทนพระองค์ 

พระองค์มิได้เสกสมรส เมื่อทรงออกจากตำแหน่งผู้บัญชาการกองทัพเรือ พระองค์ทรงหายพระองค์ไปจากแวดวงสังคมทหารเรือ และสิ้นพระชนม์เมื่อวันที่ 24 พฤษภาคม พ.ศ. 2411 สิริพระชันษา 44 ปี
## อ้างอิง
*Joan Haslip, The Crown of Mexico, pp. 218, 221, 223-226. New York: Holt, Rinehart and Winston, 1971.
*Amtliche Tageszeitung Wiener Zeitung, Nr. 55, Wien, 4. März 1868, S. 1
*Genealogisches Taschenbuch 1866. Verlag Justus Perthes, Gotha, S. 716 Marinetruppen und Flotteninspektor.
*Geoffrey Wawro, The Austro-Prussian War. Austria's war with Prussia and Italy in 1866 (New York 2007)

หมวดหมู่:บุคคลจากมิลาน
หมวดหมู่:ราชวงศ์ฮาพส์บวร์ค-ลอแรน
หมวดหมู่:เจ้าชายออสเตรีย
หมวดหมู่:ราชวงศ์ออสเตรีย
หมวดหมู่:อาร์ชดยุกแห่งออสเตรีย
หมวดหมู่:เจ้าชายฮังการี
หมวดหมู่:พลเรือเอกชาวออสเตรีย-ฮังการี
อาร์ชดยุกซิกิสมุนด์แห่งออสเตรีย (พ.ศ. 2369 – 2434)

**อาร์ชดยุกซิกิสมุนด์แห่งออสเตรีย** (พระนามเต็มใน; 7 มกราคม ค.ศ. 1826 – 15 ธันวาคม ค.ศ. 1891) เป็นอาร์ชดยุกแห่งออสเตรีย

## พระประวัติ
พระองค์เป็นพระโอรสองค์ที่สามในอาร์ชดยุกไรเนอร์ โยเซ็ฟแห่งออสเตรีย อุปราชแห่งราชอาณาจักรลอมบาร์เดีย-เวนิส กับเจ้าหญิงเอลีซาเบ็ทแห่งซาวอย
thumb|right|200px|ปาล์มเฮาส์ในสวนของปราสาทกมึนด์
พระองค์ทรงรับราชการทหารในกองทัพจักรวรรดิออสเตรีย โดยได้เลื่อนพระยศถึงระดับจอมพล-ร้อยโท และเป็นผู้กำกับกรมทหารราบที่ 45
พระองค์เป็นหัวหน้ากองพลน้อยในยุทธการที่ซันตาลูเซีย ปัสเตรนโก และโนวารา (ค.ศ. 1848-1849) ใน ค.ศ. 1852 พระองค์ได้รับเครื่องราชอิสริยาภรณ์ขนแกะทองคำ ชั้นอัศวินจากจักรพรรดิฟรันทซ์ โยเซ็ฟ

ใน ค.ศ. 1859 อาร์ชดยุกซิกิสมุนด์เข้าครอบครองปราสาทกมึนด์ ในฐานะนักพฤกษศาสตร์และนักรุกขวิทยาผู้หลงใหล พระองค์สร้างเรือนกล้วยไม้และต้นปาล์ม รวมถึงสวนภูมิทัศน์ที่กว้างขวาง

อาร์ชดยุกซิกิสมุนด์ติดเชื้อที่ขณะนั้นเรียกว่าไข้หวัดใหญ่ที่เวียนนาเมื่อวันที่ 15 ธันวาคม ค.ศ. 1891 สี่วันต่อมา พระองค์สิ้นพระชนม์จากปอดบวมโดยที่ยังไม่สมรสและไม่มีพระโอรสธิดา และฝังไว้ในสุสานของพระองค์เองที่สุสานกมึนด์

## เครื่องยศ
* :
** เครื่องราชอิสริยาภรณ์ขนแกะทองคำ ชั้นอัศวิน, *ค.ศ. 1852*
* :
** เครื่องราชอิสริยาภรณ์นักบุญอเล็กซานเดอร์ เนฟสกี ชั้นอัศวิน
** เครื่องราชอิสริยาภรณ์อินทรีขาว ชั้นอัศวิน
** เครื่องราชอิสริยาภรณ์นักบุญอันนา ชั้นที่ 1

## อ้างอิง

หมวดหมู่:บุคคลจากมิลาน
หมวดหมู่:ราชวงศ์ฮาพส์บวร์ค-ลอแรน
หมวดหมู่:เจ้าชายออสเตรีย
หมวดหมู่:ราชวงศ์ออสเตรีย
หมวดหมู่:อาร์ชดยุกแห่งออสเตรีย
หมวดหมู่:เสียชีวิตจากโรคปอดบวม
หมวดหมู่:เสียชีวิตจากไข้หวัดใหญ่
หมวดหมู่:บุคคลที่เกิดในปี พ.ศ. 2369
หมวดหมู่:บุคคลที่เสียชีวิตในปี พ.ศ. 2434
หมวดหมู่:อัศวินขนแกะทองคำแห่งออสเตรีย
พาร์เซก (ซอฟต์แวร์)

**พาร์เซก** () เป็นโปรแกรมซอฟต์แวร์แบบจำกัดสิทธิ์สำหรับควบคุมคอมพิวเตอร์ระยะไกลที่ออกแบบมาเป็นหลักเพื่อใช้เล่นเกมผ่านการสตรีมวิดีโอ ด้วย พาร์เซก ผู้ใช้สามารถสตรีมภาพเกมจากคอมพิวเตอร์เครื่องหนึ่งไปยังอุปกรณ์อีกเครื่องผ่านอินเทอร์เน็ต ซึ่งหมายความว่าคุณสามารถรันเกมบนคอมพิวเตอร์ที่มีสเปคสูง แล้วเล่นเกมนั้นจากระยะไกลผ่านอุปกรณ์อื่น เช่น แล็ปท็อปหรือแท็บเล็ตได้แบบลื่นไหล แม้ว่า พาร์เซก จะถูกพัฒนาเพื่อการเล่นเกมเป็นหลัก แต่ก็สามารถใช้เป็นซอฟต์แวร์สำหรับแชร์หน้าจอที่มีความหน่วงต่ำได้ ซึ่งช่วยให้สามารถทำงานร่วมกันหรือเข้าถึงคอมพิวเตอร์จากระยะไกลได้โดยไม่เกิดอาการดีเลย์มากจนเกินไป ตัวโปรแกรมสามารถใช้งานได้บนระบบปฏิบัติการหลักๆ ส่วนใหญ่ เช่น วินโดวส์, แมคโอเอส, แอนดรอยด์, Raspberry Pi 3 และ ลินุกซ์

พาร์เซก ยังมีเวอร์ชันแบบชำระเงินที่เรียกว่า "Parsec for Teams" ซึ่งมาพร้อมกับฟีเจอร์เพิ่มเติมสำหรับนักออกแบบและนักพัฒนา เช่น เครื่องมือการจัดการขั้นสูง, ความแม่นยำของสีที่ดีขึ้น และความสามารถในการสตรีมหลายหน้าจอพร้อมกัน

Parsec Warp เพิ่มการตั้งค่าพิเศษ เช่น การปรับปรุงด้านภาพ และตัวเลือกการควบคุมที่มากขึ้น โหมด 4:4:4 ช่วยให้สีคมชัดและสดใสยิ่งขึ้น นอกจากนี้ยังรองรับการใช้งานปากกาและแท็บเล็ต พร้อมตัวเลือกในการเพิ่มจอแสดงผลเพิ่มเติม

ในปี พ.ศ. 2566 พาร์เซก ได้ปิดระบบอาร์เคด

## ความร่วมมือ
ก่อนหน้านี้ พาร์เซก มีอินเทอร์เฟซผู้ใช้แบบง่ายสำหรับตั้งค่าและเชื่อมต่อกับเครื่องเสมือนที่ถูกกำหนดค่าไว้ล่วงหน้า ซึ่งโฮสต์โดย แอมะซอนเว็บเซอร์วิซ และ เปเปอร์สเปซ อย่างไรก็ตาม ฟีเจอร์นี้ได้ถูกลบออกและไม่ได้เป็นส่วนหนึ่งของเวอร์ชันปัจจุบันอีกต่อไป ในเดือนมกราคม พ.ศ. 2561 พาร์เซกได้ร่วมมือกับ **[[ฮิวเลตต์-แพคการ์ด|เอชพี]]** เพื่อพัฒนา OMEN Game Stream ซึ่งเป็นบริการสตรีมเกมฟรีที่ใช้เทคโนโลยีของ พาร์เซก โดยออกแบบมาเพื่อรองรับคอมพิวเตอร์ตระกูล HP Omen โดยเฉพาะ

ในเดือนสิงหาคม พ.ศ. 2564 ยูนิตีเทคโนโลยี ประกาศแผนที่จะซื้อพาร์เซก ด้วยมูลค่า $320 ล้านดอลลาร์ โดยคาดว่าการทำข้อตกลงจะเสร็จสิ้นภายในไตรมาสที่สามของปี พ.ศ. 2564 โดยยูนิตีวางแผนที่จะนำซอฟต์แวร์ของพาร์เซกมาผนวกเข้ากับ ยูนิตีเอนจิน เพื่อใช้สนับสนุนการพัฒนา ยูนิตีเทคโนโลยี ได้นำพาร์เซกมารวมเข้าด้วยกันในช่วงต้นปี พ.ศ. 2565 ทำให้พาร์เซกกลายเป็นส่วนหนึ่งของยูนิตี

## ดูเพิ่มเติม

* เปรียบเทียบซอฟต์แวร์เดสก์ท็อประยะไกล

## อ้างอิง

## แหล่งข้อมูลอื่น

* 

หมวดหมู่:ซอฟต์แวร์ในปี พ.ศ. 2559
หมวดหมู่:เดสก์ท็อประยะไกล
เซสชั่นการเข้าสู่ระบบ

**เซสชั่นการเข้าสู่ระบบ** () ในระบบคอมพิวเตอร์ คือช่วงเวลาการใช้งานระหว่างที่ผู้ใช้ล็อกอินเข้าสู่ระบบและล็อกเอาท์ออกจากระบบ (สำหรับระบบที่รองรับผู้ใช้หลายคน)

ในระบบปฏิบัติการ ยูนิกซ์ และ เสมือนยูนิกซ์ เซสชั่นการเข้าสู่ระบบ มีรูปแบบหลักฯ อยู่ 2 แบบ ได้แก่:

* เมื่อมีการใช้ อินเทอร์เฟซผู้ใช้แบบข้อความ (Textual User Interface) เซสชั่นการเข้าสู่ระบบจะทำงานเป็น เซสชั่นของเคอร์เนล ซึ่งเป็นกลุ่มกระบวนการที่ทำงานร่วมกันโดยมี เซสชั่นลีดเดอร์ เป็นตัวจัดการกระบวนการล็อกเอาท์
* เมื่อใช้ ตัวจัดการการแสดงผลเอ็กซ์ เซสชั่นการเข้าสู่ระบบจะถูกกำหนดโดยอายุการทำงานของโพรเซสที่กำหนดให้กับผู้ใช้ ซึ่งถูกเรียกใช้งานโดย ตัวจัดการการแสดงผล

ในระบบ วินโดวส์เอ็นที เซสชั่นการเข้าสู่ระบบจะถูกจัดการโดยเคอร์เนล และอยู่ภายใต้การควบคุมของ บริการระบบย่อยของหน่วยรักษาความปลอดภัยภายในระบบ (LSA) โดย วินล็อคออน ซึ่งทำหน้าที่ตอบสนองต่อ ปุ่มเข้าสู่ระบบปลอดภัย (เช่น Ctrl+Alt+Del) และร้องขอให้ LSA สร้างเซสชั่นการเข้าสู่ระบบเมื่อผู้ใช้เข้าสู่ระบบ นอกจากนี้ วินล็อคออน ยังทำหน้าที่สิ้นสุดโปรเซสทั้งหมดที่เกี่ยวข้องกับเซสชั่นการเข้าสู่ระบบเมื่อผู้ใช้ล็อกเอาท์ออกจากระบบ

## ดูเพิ่ม

* กระบวนการบูตของวินโดวส์เอ็นที
* สถาปัตยกรรมของวินโดวส์เอ็นที
* การบูตเครื่อง
* บันทึกการบูตแบบมาสเตอร์
* การทดสอบตัวเองเมื่อเปิดเครื่อง
* บูตวิส

## อ่านเพิ่มเติม

* 
หมวดหมู่:เทคโนโลยีระบบปฏิบัติการ
บริการระบบย่อยของหน่วยรักษาความปลอดภัยภายในระบบ

**บริการระบบย่อยของหน่วยรักษาความปลอดภัยภายในระบบ** () คือกระบวนการในระบบปฏิบัติการ ไมโครซอฟท์ วินโดวส์ ที่มีหน้าที่บังคับใช้นโยบายการรักษาความปลอดภัยในระบบ โดยจะตรวจสอบผู้ใช้ที่เข้าสู่ระบบคอมพิวเตอร์หรือเซิร์ฟเวอร์วินโดวส์, จัดการการเปลี่ยนรหัสผ่าน และสร้างโทเค็นการเข้าถึง นอกจากนี้ยังเขียนข้อมูลลงใน บันทึกความปลอดภัยของวินโดวส์ อีกด้วย

การบังคับสิ้นสุดกระบวนการ  จะทำให้ระบบสูญเสียการเข้าถึงบัญชีผู้ใช้ทุกบัญชี รวมถึงบัญชี NT AUTHORITY และจะทำให้เครื่องต้องรีสตาร์ทใหม่ เนื่องจาก  เป็นไฟล์ระบบที่สำคัญ ชื่อของไฟล์นี้มักจะถูกปลอมแปลงโดยมัลแวร์ ซึ่งไฟล์  ที่ใช้โดยวินโดวส์จะอยู่ในโฟลเดอร์  และคำอธิบายของไฟล์คือ **Local Security Authority Process** หากมันทำงานจากตำแหน่งโฟลเดอร์อื่นนั้น มีความเป็นไปได้สูงที่  อันนั้นจะเป็น ไวรัส, สปายแวร์, โทรจัน หรือหนอน และบางครั้งนักพัฒนามัลแวร์อาจตั้งชื่อไฟล์ให้คล้ายกับ  เช่น  (ตัว "i" ตัวพิมพ์ใหญ่แทนตัว "L" ตัวพิมพ์เล็ก) เพื่อหลอกให้ผู้ใช้ติดตั้งหรือเรียกใช้งานไฟล์ที่เป็นอันตรายแทนไฟล์ระบบที่เชื่อถือได้ หนอนแซสเซอร์ แพร่กระจายโดยการโจมตีช่องโหว่ของ LSASS บนระบบปฏิบัติการ วินโดวส์เอกซ์พี และ วินโดวส์ 2000 ผ่านการโจมตีแบบบัฟเฟอร์โอเวอร์โฟลว์

## อ้างอิง

## แหล่งข้อมูลอื่น

* สถาปัตยกรรมระบบย่อยความปลอดภัย
* การรับรองความถูกต้อง LSA
* ระบบบริหารจัดการตัวตน MS

หมวดหมู่:ส่วนประกอบของวินโดวส์
ปุ่มเข้าสู่ระบบปลอดภัย

**ปุ่มเข้าสู่ระบบปลอดภัย** () คือ ปุ่มพิเศษ หรือ รูปแบบการกดปุ่ม ที่ต้องกดบนแป้นพิมพ์คอมพิวเตอร์ก่อนหน้าจอเข้าสู่ระบบ ซึ่งเป็นสิ่งที่ผู้ใช้ไว้วางใจได้อย่างเต็มที่ ระบบปฏิบัติการเคอร์เนล ซึ่งทำงานโดยตรงกับฮาร์ดแวร์หรือกระบวนการเริ่ม จะตรวจจับว่าปุ่มเข้าสู่ระบบปลอดภัยถูกกดหรือไม่ หากถูกกด จะเริ่มประมวลผลเข้าสู่การเข้าสู่ระบบที่เชื่อถือได้

ปุ่มเข้าสู่ระบบปลอดภัย ถูกออกแบบมาเพื่อป้องกันการปลอมแปลงการเข้าสู่ระบบ เนื่องจากเคอร์เนลจะระงับโปรแกรมใดๆ รวมถึงโปรแกรมที่ปลอมแปลงการเข้าสู่ระบบของคอมพิวเตอร์ ก่อนที่จะเริ่มต้นกระบวนการเข้าสู่ระบบที่เชื่อถือได้

## ตัวอย่าง
ตัวอย่างบางส่วนได้แก่:

*  จะนำเข้ามาใน systemd v257 ซึ่งเป็นปุ่มเข้าสู่ระบบปลอดภัยที่เชื่อถือได้มากสำหรับ ลินุกซ์ดิสทริบิวชัน แต่จำเป็นต้องมีสิ่งแวดล้อมเดสก์ท็อป ซึ่งได้ถูกใช้งานใน กโนม (ตัวจัดการการแสดงผลกโนม) 47 เป็นต้นไป
*  บน เอ็กซ์วินโดวซิสเต็ม จะทำการปิด เอ็กซ์เซิร์ฟเวอร์ ทันที (การกดปุ่มนี้สามารถปิดการใช้งานได้) และสามารถใช้เพื่อกลับไปที่หน้าจอเข้าสู่ระบบได้อย่างรวดเร็ว
*   เป็นชุดคำสั่งเริ่มต้นสำหรับ ลินุกซ์ ไม่ใช่ปุ่มเข้าสู่ระบบปลอดภัยที่สอดคล้องกับ มาตรฐาน-C2
*  แล้วตามด้วย  บน เอไอเอ็กซ์ แต่สามารถปิดการใช้งานได้
*  สำหรับเพลโต 4 ในช่วงปี 1970
*  สำหรับ วินโดวส์เอ็นที

## ดูเพิ่ม
* Control-Alt-Delete
* Magic SysRq key
* Break key

## อ้างอิง
เจ้าหญิงมารีอา อันโตนีตาแห่งบูร์บง-ซิซิลีทั้งสอง

**เจ้าหญิงมารีอา อันโตนีตาแห่งบูร์บง-ซิซิลีทั้งสอง** (พระนามเต็ม: มารีอา อันโตนีตา จูเซปปินา ลีโอพ็อลดีนา; 16 มีนาคม พ.ศ. 2394 – 12 กันยายน พ.ศ. 2481) ทรงเป็นเจ้าหญิงแห่งราชวงศ์บูร์บง-ซิซิลีทั้งสอง , ผู้อ้างสิทธิ์สมเด็จพระราชินีแห่งบูร์บง-ซิซิลีทั้งสอง นอกจากนี้ยังทรงเป็นพระญาติชั้นแรกใน พระเจ้าลูทวิชที่ 3 แห่งบาวาเรีย ผ่านทางสายพระมารดา และเป็นพระปัยยิกา (ยายทวด) ในสมเด็จพระราชาธิบดีฆวน การ์โลสที่ 1 แห่งสเปน
## พระประวัติ
เจ้าหญิงมารีอา อันโตนีตา ประสูติเมื่อวันที่ 16 มีนาคม พ.ศ. 2394 เป็นพระธิดาพระองค์ใหญ่ใน เจ้าชายฟรานซิส เคานต์แห่งทราปานี กับ อาร์ชดัชเชสมารีอา อีซาเบลลาแห่งออสเตรีย พระองค์ทรงเป็นพระราชนัดดา (หลานปู่) ในพระเจ้าฟรานซิสที่ 1 แห่งซิซิลีทั้งสอง 
## เสกสมรส
พระองค์ทรงเสกสมรสกับ เจ้าชายอังฟองโซ เคานต์แห่งกาแซร์ตา ซึ่งทั้ง 2 ทรงเป็ยพระญาติกัน เมื่อวันที่ 8 มิถุนายน พ.ศ. 2411 โดยงานเสกสมรส จัดขึ้น ณ กนุงโรม ทั้ง 2 พระองค์ มีพระบุตร 12 พระองค์ คือ
#เจ้าชายแฟร์ดีนันด์ ปิอุส ดยุกแห่งกัสโตร
#เจ้าชายการ์โลสแห่งบูร์บง-ซิซิลีทั้งสอง
#เจ้าชายฟรันเชสโก ดี เปาลาแห่งบูร์บง-ซิซิลีทั้งสอง
#เจ้าหญิงมารีอา อิมมาโคลาตาแห่งบูร์บง-ซิซิลีทั้งสอง (พ.ศ. 2417 - พ.ศ. 2490)
#เจ้าหญิงมาเรีย คริสตินาแห่งบูร์บง-ซิซิลีทั้งสอง
#เจ้าหญิงมารีอา ดิ กราเซียแห่งบูร์บง-ซิซิลีทั้งสอง
#เจ้าหญิงมารีอา จูเซปปินาแห่งบูร์บง-ซิซิลีทั้งสอง
#เจ้าชายเกนนาโรแห่งบูร์บง-ซิซิลีทั้งสอง
#เจ้าชายแรนีเอรี ดยุกแห่งกัสโตร
#เจ้าชายฟิลิปแห่งบูร์บง-ซิซิลีทั้งสอง
#เจ้าชายฟรันซิสโก ดี อัสซีซีแห่งบูร์บง-ซิซิลีทั้งสอง
#เจ้าชายกาบรีเอลแห่งบูร์บง-ซิซิลีทั้งสอง
130px|thumb|left|ตราอาร์มประจำพระองค์ในฐานะเคาน์เตสแห่งกาแซร์ตา
## อื่นๆ

หมวดหมู่:เจ้าหญิงซิซิลี
ม
หมวดหมู่:เจ้าหญิงบูร์บง-ซิซิลีทั้งสอง
หมวดหมู่:ดัชเชสคาลาเบรีย
ฟรังโก โกลาปินโต

**ฟรังโก อาเลฆันโดร โกลาปินโต** (, ; เกิด 27 พฤษภาคม ค.ศ. 2003) เป็นนักแข่งรถชาวอาร์เจนตินา ปัจจุบันแข่งรถในการแข่งขันฟอร์มูลาวันให้แก่อาลปีน

โกลาปินโตเกิดและเติบโตที่เมืองปิลาร์ รัฐบัวโนสไอเรส เขาเริ่มแข่งรถคาร์ตเมื่ออายุเก้าขวบ โดยเขาเป็นแชมป์ในการแข่งขันหลายรายการในระดับภูมิภาคและระดับชาติ เลื่อนขึ้นสู่การแข่งขันฟอร์มูลาเยาวชนใน ค.ศ. 2018 และได้ตำแหน่งแชมป์ครั้งแรกในการแข่งขันเอฟโฟร์ชิงแชมป์สเปน 2019 กับไดร์เว็กซ์ เขาได้อันดับที่สามในการแข่งขันฤดูกาล 2020 ของรายการฟอร์มูลาเรอโนยูโรคัปและโตโยต้าเรซซิงซีรีส์ โกลาปินโตย้ายไปแข่งรถสปอร์ตในชั้นแอลเอ็มพีทูของการแข่งขันเอฟไอเอเวิลด์เอนดูแรนซ์แชมเปียนชิป ยูโรเปียนเลอม็องซีรีส์ และเอเชียนเลอม็องซีรีส์ ฤดูกาล 2021 ให้แก่จี-ไดร์ฟเรซซิง โดยได้อันดับที่สามในรายการหลัง เขายังเข้าร่วมการแข่งขันฟอร์มูลารีเจียนัลชิงแชมป์ยุโรปกับเอ็มพี และได้อันดับที่หกจากการชิงแชมป์ของรายการ โกลาปินโตเลื่อนขึ้นสู่การแข่งขันเอฟไอเอฟอร์มูลาทรีในฤดูกาล 2022 ก่อนที่เขาจะได้อันดับที่สี่ในฤดูกาลถัดมากับเอ็มพี และเลื่อนขึ้นสู่การแข่งขันเอฟไอเอฟอร์มูลาทูในฤดูกาล 2024

โกลาปินโตเป็นสมาชิกวิลเลียมส์ไดรเวอร์อะแคเดมีตั้งแต่ ค.ศ. 2023 เขาเข้าร่วมการแข่งขันฟอร์มูลาวันครั้งแรกกับวิลเลียมส์ที่อิตาเลียนกรังด์ปรีซ์ โดยเข้ามาแทนที่โลแกน ซาร์เจนต์ ในการแข่งขันที่เหลือของฤดูกาล  ก่อนที่การ์โลส ไซนซ์ ยูนิออร์ จะย้ายเข้าทีม ทำให้เขากลายเป็นนักขับชาวอาร์เจนตินาคนแรกที่เข้าแข่งขันฟอร์มูลาวันนับตั้งแต่ กัสตอน มัซซากาเน จากฤดูกาล  โกลาปินโตสะสมคะแนนแรกได้ในการแข่งขันกรังด์ปรีซ์ที่อาเซอร์ไบจาน และอีกครั้งที่สหรัฐอเมริกา เขาเข้าร่วมอาลปีนในฐานะนักขับสำรองสำหรับฤดูกาล  และถูกเลื่อนขั้นเป็นนักแข่งหลักแทนที่แจ็ก ดูอัน หลังจากผ่านการแข่งขันกรังด์ปรีซ์ไปหกรายการ โดยเขามีผลงานดีที่สุดในฤดูกาลเป็นอันดับที่สิบเอ็ดในการแข่งขันดัตช์กรังด์ปรีซ์ โกลาปินโตเซ็นสัญญาอยู่กับอาลปีนอย่างน้อยจนสิ้นสุดฤดูกาล 

## สถิติการแข่งรถคาร์ต
### สรุปอาชีพนักแข่งรถคาร์ต

## สถิติการแข่งรถ
### สรุปอาชีพนักแข่งรถ

; หมายเหตุ
* &nbsp;ไม่มีสิทธิ์สะสมคะแนนและอันดับเพื่อชิงแชมป์ เนื่องจากเข้าร่วมการแข่งขันในฐานะนักขับรับเชิญ
* &nbsp;ฤดูกาลกำลังดำเนินอยู่ 

### ผลการแข่งขันฟอร์มูลาวัน
(คำสำคัญ) (การแข่งขันที่กำหนดเป็น **ตัวหนา** หมายถึงนักขับได้ตำแหน่งโพล; การแข่งขันที่กำหนดเป็น *ตัวเอียง* หมายถึงนักขับทำรอบได้เร็วที่สุด)



; หมายเหตุ
* &nbsp;ฤดูกาลกำลังดำเนินอยู่ 

### ผลการแข่งขัน 24 ชั่วโมง เลอม็อง

## อ้างอิง

## แหล่งข้อมูลอื่น

* 
* 

หมวดหมู่:นักแข่งรถชาวอาร์เจนตินา
หมวดหมู่:นักแข่งรถสูตรหนึ่งชาวอาร์เจนตินา
มนสิการเขมร

***มนสิการเขมร*** (, ) เป็นหนังสือพิมพ์ภาษาเขมรที่ตีพิมพ์ในประเทศกัมพูชา โดยมีสำนักงานกลางที่พนมเปญ หนังสือพิมพ์นี้ตีพิมพ์โดยพรรคสมรังสี
 
## การเซ็นเซอร์
*มนสิการเขมร*มีประวัติความขัดแย้งกับรัฐบาลกัมพูชามายาวนานเนื่องจากการรายงานเชิงวิจารณ์
 
ในเดือนกรกฎาคม ค.ศ. 2003 นักข่าว*มนสิการเขมร*ถูกกักตัวที่กระทรวงมหาไผทเป็นเวลาหลายชั่วโมงจากการแบ่งปันเอกสารรั่วไหลที่มาจากรัฐมนตรีมหาดไทยร่วมกับหนังสือพิมพ์อีกฉบับซึ่งตีพิมพ์เอกสารดังกล่าว ในเดือนสิงหาคม กระทรวงพัตมานระงับการตีพิมพ์หนังสือพิมพ์เป็นเวลา 30 วันหลังจากมีบทความที่ถูกกล่าวหาว่าส่งผลกระทบต่อความมั่นคงของชาติ
 
ในเดือนมิถุนายน ค.ศ. 2008 Dam Sith ขณะนั้นเป็นบรรณาธิการบริหารหนังสือพิมพ์ ถูกจำคุกหนึ่งสัปดาห์หลังจากถูกกล่าวหาว่าเผยแพร่ข้อมูลเท็จโดยกระทรวงการต่างประเทศ ในเดือนกรกฎาคม ค.ศ. 2008 นักข่าวอาวุโส Khim Sambor และลูกชายของเขาถูกสังหารในใจกลางกรุงพนมเปญ เขาเขียนบทความวิพากษ์วิจารณ์พรรคประชาชนกัมพูชาซึ่งเป็นพรรครัฐบาลอยู่หลายครั้งในช่วงไม่กี่สัปดาห์ก่อนที่เขาจะถูกสังหาร
 
ในเดือนกรกฎาคม ค.ศ. 2009 รัฐบาลกัมพูชายื่นฟ้อง "มนสิการเขมร" โดยกล่าวหาว่ามีการให้ข้อมูลเท็จ หมิ่นประมาท และยุยงปลุกปั่นในรายงานเกี่ยวกับการทุจริตของรัฐบาล หนังสือพิมพ์นี้ได้รับอนุญาตให้กลับมาตีพิมพ์อีกครั้งเมื่อเดือนมกราคม ค.ศ. 2010 ในเดือนธันวาคม ค.ศ. 2013 รัฐบาลกัมพูชาได้ฟ้องร้องอีกครั้ง โดยอ้างว่าบทความในเดือนพฤศจิกายน ค.ศ. 2013 เป็นการหมิ่นประมาทกองทัพ ในเวลานั้น *มนสิการเขมร* เป็นหนังสือพิมพ์ฝ่ายค้านเจ้าเดียวของประเทศที่ยังหลงเหลืออยู่
 
## อ้างอิง
ชาลส์ อัลเจอร์นอน พาร์สันส์

**เซอร์ ชาลส์ อัลเจอร์นอน พาร์สันส์** (; 13 มิถุนายน ค.ศ. 1854 – 11 กุมภาพันธ์ ค.ศ. 1921) เป็นวิศวกรเครื่องกลและนักประดิษฐ์ชาวแองโกล-ไอริช ผู้ซึ่งออกแบบกังหันไอน้ำสมัยใหม่ใน ค.ศ. 1884 สิ่งประดิษฐ์ของเขาปฏิวัติระบบขับเคลื่อนทางทะเล และเขายังเป็นผู้ก่อตั้งบริษัทซี. เอ. พาร์สันส์แอนด์คอมปานีด้วย เขาทำงานเป็นวิศวกรออกแบบไดนาโมและกังหัน รวมถึงการการผลิตพลังงาน โดยมีอิทธิพลอย่างมากในสาขาวิศวกรรมสมุทรศาสตร์และไฟฟ้า เขายังช่วยพัฒนาอุปกรณ์ทางแสงสำหรับไฟค้นหาและกล้องโทรทรรศน์ พาร์สันส์ได้รับเหรียญฟาราเดย์และเหรียญคอปลีย์สำหรับผลงานของเขา

## สรรนิพนธ์

* E-book: "The Steam Turbine and Other Inventions of Sir Charles Parsons"
* The Steam Turbine (Rede Lecture, 1911)
* Charles Parsons' grand-nephew, Michael Parsons in his 1968 Trinity Monday Discourse.

## อ้างอิง

## หนังสืออ่านเพิ่ม

* 
* 

## แหล่งข้อมูลอื่น

* 
* Sir Charles Parsons Symposium, excerpts from Transactions of the  Newcomen Society
* 

หมวดหมู่:บุคคลที่เกิดในปี พ.ศ. 2397
หมวดหมู่:บุคคลที่เสียชีวิตในปี พ.ศ. 2474
หมวดหมู่:ชาวแองโกล-ไอริชในศตวรรษที่ 19
หมวดหมู่:ชาวแองโกล-ไอริชในศตวรรษที่ 20
หมวดหมู่:ศิษย์เก่าวิทยาลัยเซนต์จอห์น เคมบริดจ์
หมวดหมู่:ศิษย์เก่าวิทยาลัยทรินิตี ดับลิน
หมวดหมู่:เหรียญทองเบสเซเมอร์
หมวดหมู่:วิศวกรชาวอังกฤษ
หมวดหมู่:อัศวินชาวอังกฤษ
หมวดหมู่:นักประดิษฐ์ชาวอังกฤษ
หมวดหมู่:วิศวกรเครื่องจักรไอน้ำชาวบริติช
หมวดหมู่:นักประดิษฐ์ชาวบริติช
หมวดหมู่:สมาชิกที่ติดต่อได้ของสถาบันวิทยาศาสตร์แห่งสหภาพโซเวียต
หมวดหมู่:สมาชิกราชสมาคม
หมวดหมู่:วิศวกรชาวไอริช
หมวดหมู่:อัศวินชาวไอริช
หมวดหมู่:นักประดิษฐ์ชาวไอริช
หมวดหมู่:เครื่องราชอิสริยาภรณ์บาธชั้นผู้บัญชาการอัศวิน
หมวดหมู่:ผู้ผลิตเครื่องยนต์ทางทะเล
หมวดหมู่:สมาชิกเครื่องราชอิสริยาภรณ์กิตติคุณ
หมวดหมู่: ผู้ช่วยต่างประเทศของสถาบันวิทยาศาสตร์แห่งชาติ
หมวดหมู่:บุคคลที่เกี่ยวข้องกับไฟฟ้า
หมวดหมู่:บุคคลจากเทศมณฑลออฟฟาลี
หมวดหมู่:วิศวกรจากไทน์แอนด์แวร์
หมวดหมู่:ประธานสมาคมวิทยาศาสตร์บริติช
หมวดหมู่:ประธานสถาบันฟิสิกส์
หมวดหมู่:ผู้ได้รับเหรียญค็อปลีย์
หมวดหมู่:กังหันไอน้ำ
หมวดหมู่:กังหัน
หมวดหมู่:บุตรชายคนเล็กของเอิร์ล
หมวดหมู่:สมาคมวิศวกรรมสตรี
หมวดหมู่:ผู้ได้รับเหรียญแฟรงกลิน
อี นา-ย็อง

**อี นา-ย็อง** (, เกิด 22 กุมภาพันธ์ ค.ศ. 1979) เป็นนักแสดงหญิงชาวเกาหลีใต้ เธอเป็นที่รู้จักเป็นอย่างดีจากบทนำในละครโทรทัศน์ เช่น *[[ลมหายใจ แห่งความทรงจำ]]* (2002), *[[มิอาจห้ามใจรัก]]* (2004) และ *[[ลุ้นรักฉบับโบนัส]]* (2019) รวมถึงภาพยนตร์เรื่อง *[[รักสุดใจของนายซื่อตรง]]* (2004) และ Maundy Thursday (2006) นอกจากการแสดงแล้ว อียังเป็นที่รู้จักจากการแสดงโฆษณาต่าง ๆ มากมาย

## อาชีพ
อี นา-ย็อง เริ่มต้นอาชีพนางแบบในโฆษณาทางทีวีของ Jambangee Jeans ในปี ค.ศ. 1998 จากนั้นก็เริ่มแสดงละครในปีเดียวกัน ตามมาด้วยบทสมทบในละครโทรทัศน์เรื่อง *Did We Really Love?*, *KAIST* และ *Queen* ในปี ค.ศ. 1999 อีแสดงในภาพยนตร์ฮ่องกงแนวแอ็คชั่นไซไฟปี ค.ศ. 2001 เรื่อง *[[นักฆ่า ล่าทะลุมิติ]]* ซึ่งนำแสดงโดยหลี่ หมิง นอกจากนี้เธอยังแสดงในมิวสิกวิดีโอเพลง "Catherine's Wheel" ของวง Rialto วงดนตรีแนวบริตป็อปเมื่อปี ค.ศ. 2001 อีกด้วย

แต่อีเริ่มมีชื่อเสียงโด่งดังในปี ค.ศ. 2002 ด้วยละครที่ได้รับเสียงวิจารณ์ชื่นชมเรื่อง *[[ลมหายใจ แห่งความทรงจำ]]* เธอรับบทเป็นนักดนตรีแนวอินดีร็อกที่ตกหลุมรักนักต้มตุ๋นที่ป่วยระยะสุดท้ายอย่างไม่คาดคิด ซึ่งอีและเพื่อนนักแสดงต่างก็ได้รับคำชมถึงการแสดงที่สมจริงและมีมิติ ต่อมาเธอได้กลับมาร่วมงานกับ อิน จ็อง-รก ผู้เขียนบทละครเรื่อง ลมหายใจ แห่งความทรงจำ อีกครั้งในละครเรื่อง *มิอาจห้ามใจรัก* ซึ่งเป็นละครในปี ค.ศ. 2004 เกี่ยวกับเด็กสาวชาวเกาหลีที่เป็นลูกบุญธรรมของชาวต่างชาติได้เดินทางกลับมายังบ้านเกิดของเธอ แต่การตอบรับกลับไม่ค่อยดีนัก

ในช่วงเวลานี้ อีกลายเป็นหนึ่งในนางแบบโฆษณาที่มีค่าตัวสูงสุด โดยเป็นพรีเซ็นเตอร์ให้กับผลิตภัณฑ์ต่างๆ เช่น เครื่องสำอาง (โดยเฉพาะลาเนจและลังโคม) อุปกรณ์อิเล็กทรอนิกส์ เสื้อผ้า เครื่องดื่ม อาหาร โทรคมนาคม และบริษัทก่อสร้าง เธอได้รับการยกย่องว่ามีใบหน้าที่สวยที่สุดคนหนึ่งในเกาหลี ต่อมา อีได้กลายเป็นคนเกาหลีคนแรกที่ได้ปรากฏตัวบนหน้าปกนิตยสารแฟชั่น *[[ดับเบิลยู (นิตยสาร)|W Korea]]* ฉบับเดือนพฤศจิกายน ค.ศ. 2009

## อ้างอิง

หมวดหมู่:บุคคลที่เกิดในปี พ.ศ. 2522
หมวดหมู่:บุคคลที่ยังมีชีวิตอยู่
หมวดหมู่:นักแสดงหญิงจากโซล
หมวดหมู่:นักแสดงภาพยนตร์หญิงชาวเกาหลีใต้
หมวดหมู่:นักแสดงละครโทรทัศน์หญิงชาวเกาหลีใต้
หมวดหมู่:นักแสดงหญิงชาวเกาหลีใต้ในศตวรรษที่ 20
หมวดหมู่:นักแสดงหญิงชาวเกาหลีใต้ในศตวรรษที่ 21
การเลือกตั้งผู้ว่าราชการกรุงเทพมหานคร พ.ศ. 2569

**การเลือกตั้งผู้ว่าราชการกรุงเทพมหานคร พ.ศ. 2569** เป็นการเลือกตั้งผู้ว่าราชการกรุงเทพมหานคร ครั้งที่ 12 กำหนดจัดขึ้นไม่เกินวันที่ 5 กรกฎาคม พ.ศ. 2569 พร้อมกับการเลือกตั้งสมาชิกสภากรุงเทพมหานคร พ.ศ. 2569

ชัชชาติ สิทธิพันธุ์ ผู้ว่าราชการกรุงเทพมหานครจากการเลือกตั้งเมื่อปี พ.ศ. 2565 ที่จะดำรงตำแหน่งครบวาระในวันที่ 21 พฤษภาคม พ.ศ. 2569 แสดงเจตจำนงที่จะลงสมัครรับเลือกตั้งเป็นสมัยที่ 2 อย่างไรก็ตาม ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2569 เมื่อวันที่ 8 กุมภาพันธ์ ปีเดียวกัน ผู้สมัครที่ได้รับเลือกตั้งเป็นสมาชิกสภาผู้แทนราษฎรกรุงเทพมหานครทั้ง 33 เขต เป็นผู้สมัครในสังกัดพรรคประชาชนทั้งหมด

## ที่มา
สืบเนื่องจาก ชัชชาติ สิทธิพันธุ์ ผู้ว่าราชการกรุงเทพมหานครจากการเลือกตั้งเมื่อปี พ.ศ. 2565 ดำรงตำแหน่งครบวาระ 4 ปี ในวันที่ 21 พฤษภาคม พ.ศ. 2569 กกต. จึงประกาศให้มีการเลือกตั้งผู้ว่าราชการกรุงเทพมหานครในวันที่ (รอประกาศ)

## สถานการณ์ก่อนการเลือกตั้ง
ชัชชาติ สิทธิพันธุ์ มีความประสงค์จะลงสมัครอีกสมัยหนึ่ง โดยต้องการสานต่อผลงานที่ทำไว้อยู่เดิมให้สำเร็จ โดยเน้นการเข้าถึงระดับชุมชน เพื่อรับฟังข้อเสนอแนะจากประชาชนตัวจริง นำข้อมูลที่ได้รับไปแก้ไขปัญหาให้ตรงจุด สร้างคุณภาพชีวิตที่ดีขึ้น และพัฒนาให้กรุงเทพฯ เป็นเมืองน่าอยู่สำหรับทุกคน

พรรคประชาชน ก็ได้มีความประสงค์จะลงสมัครเช่นกัน โดย ณัฐพงษ์ เรืองปัญญาวุฒิ สส.บัญชีรายชื่อ และหัวหน้าพรรคประชาชน แถลงข่าวเปิดตัวแคมเปญ “เปิด เปลี่ยน กรุง” เตรียมเดินหน้าผลักดันนโยบายกรุงเทพมหานครผ่านการมีส่วนร่วมของประชาชน พร้อมนำเสนอผู้สมัครและนโยบายที่ดีที่สุดให้ชาวกรุงเทพมหานครในการเลือกตั้งผู้ว่าราชการกรุงเทพมหานคร และสมาชิกสภากรุงเทพมหานคร ในปี พ.ศ. 2569 โดยเบื้องต้นมีผู้ประสงค์จะลงสมัครแล้ว 5 ราย มีทั้งบุคคลภายในพรรคและภายนอกพรรค และยังมีกระแสข่าวว่าพรรคประชาชนได้คัดผู้สมัครไว้แล้ว โดยมีแผนจะส่ง วรภพ วิริยะโรจน์ สส.บัญชีรายชื่อของพรรค ลงสมัครรับเลือกตั้ง แต่จนถึงตอนนี้ก็ยังไม่ได้มีการประกาศผู้สมัครแต่อย่างใด

เมื่อวันที่ 7 เมษายน พ.ศ. 2568 พรรคเพื่อไทยจัดงานสัมมนา “ปรับกรุง ปรุงใหม่ เพื่อ กทม. แบบไหนที่ใช่สำหรับคุณ” โดยนำสมาชิกสภากรุงเทพมหานครชุดปัจจุบัน, ว่าที่ผู้สมัครสมาชิกสภากรุงเทพมหานคร, และผู้ติดตาม ระดมไอเดียปัญหาต่างๆ ในกรุงเทพฯ เพื่อจัดทำเป็นนโยบายในการเลือกตั้งในครั้งนี้ โดยมีรายงานว่า พรรคเพื่อไทยได้เตรียมผู้สมัครผู้ว่าราชการกรุงเทพมหานครในนามพรรคไว้แล้ว 3 คน ซึ่งในขณะนั้นเป็นบุคคลภายนอกของพรรค

นอกจากนี้ยังมีผู้ประสงค์ลงสมัครในตำแหน่งนี้ อาทิ คมสัน พันธุ์วิชาติกุล, นวลพรรณ ล่ำซำ, มัลลิกา มหาสุข, และมงคลกิตติ์ สุขสินธารานนท์

## ผู้สมัคร
ผู้ประสงค์จะลงสมัครรับเลือกตั้งผู้ว่าราชการกรุงเทพมหานคร มีดังต่อไปนี้

## ผลการเลือกตั้ง

## หมายเหตุ

## ดูเพิ่ม
* การเลือกตั้งสมาชิกสภากรุงเทพมหานคร พ.ศ. 2569

## อ้างอิง

## แหล่งข้อมูลอื่น

2569
ผู้ว่าราชการกรุงเทพมหานคร
ผู้ว่าราชการกรุงเทพมหานคร พ.ศ. 2569
หมวดหมู่:กรุงเทพมหานครในปี พ.ศ. 2569
รีอึล

**รีอึล** (สัญลักษณ์: **ㄹ**; , *rieul*) เป็นพยัญชนะในอักษรเกาหลี โดยตัวอักษร *รีอึล* ออกเสียงเป็น  เมื่อเป็นพยัญชนะอยู่ต้นพยางค์ และออกเสียงเป็น  เมื่อเป็นตัวสะกด ตัวอย่างเช่น: 러시아 ออกเสียงว่า *reosia* (แปลว่า "รัสเซีย"), 별 ออกเสียงว่า *byeol* (แปลว่า "ดาว") 

## ลำดับขีดตัวอักษร
center|ลำดับขีดตัวอักษรในการเขียน ㄹ

## รหัสคอมพิวเตอร์

## อ้างอิง
 

หมวดหมู่:ฮันกึลจาโม
ทีกึด

**ทีกึด** (สัญลักษณ์: **ㄷ**; เกาหลีใต้: 디귿, *digeut*; เกาหลีเหนือ: 디읃, *dieut*) เป็นพยัญชนะในอักษรเกาหลี  สามารถออกเสียงเป็น 'ด' หรือ 'ท' ได้ โดยขึ้นอยู่กับตำแหน่งในคำ หากอยู่ในตำแหน่งพยัญชนะของพยางค์แรกออกเสียงเป็น ท หากเป็นพยัญชนะตั้งแต่พยางค์ที่ 2 ขึ้นไปออกเสียง ด หากเป็นตัวสะกดจะออกเสียงเป็น  ตัวอย่างเช่นในคำว่า 드디어 ออกเสียงว่า *deudieo* (แปลว่า "ในที่สุด") ㄷ ตัวแรกออกเสียงเป็น  ขณะที่ ㄷ ตัวที่สองออกเสียงเป็น  

## ลำดับขีดตัวอักษร
center|ลำดับขีดตัวอักษรในการเขียน ㄷ

## รหัสคอมพิวเตอร์

## อ้างอิง
 

หมวดหมู่:ฮันกึลจาโม
คีย็อก

**คีย็อก** (สัญลักษณ์: **ㄱ**; ) หรือที่เรียกว่า **คีอึก** () เป็นหนึ่งในพยัญชนะของอักษรเกาหลี การออกเสียงขึ้นอยู่กับตำแหน่งที่อยู่ในคำ โดยอาจออกเสียงเป็น 'ค' หรือ 'ก' โดยปกติเมื่ออยู่ในตำแหน่งพยัญชนะของพยางค์แรกออกเสียง ค พยัญชนะของพยางค์ที่ 2 ขึ้นไปออกเสียง ก แต่เมื่อเป็นตัวสะกดจะออกเสียงเป็น  โดยสัทอักษรสากลกำหนดการออกเสียงเป็น  

## ลำดับขีดตัวอักษร
center|ลำดับขีดตัวอักษรในการเขียน ㄱ

## รหัสคอมพิวเตอร์

## อ้างอิง
 

## แหล่งขัอมูลอื่น
*ㄱ, the first letter in the Korean alphabet (ภาษาเกาหลี)

หมวดหมู่:ฮันกึลจาโม
มีอึม

**มีอึม** (สัญลักษณ์: **ㅁ**; ) เป็นพยัญชนะของอักษรเกาหลี ออกเสียง 'ม' กำหนดการออกเสียงตามสัทอักษรสากลเป็น  

## ลำดับขีดตัวอักษร
center|ลำดับขีดตัวอักษรในการเขียน ㅁ

## รหัสคอมพิวเตอร์

## อ้างอิง
 

หมวดหมู่:ฮันกึลจาโม
ขวัญใจนักพิมพ์ดีด

**ขวัญใจนักพิมพ์ดีด** (อังกฤษ: Thai Easy Writer หรือ Thai Word Processing) เป็นโปรแกรมประมวลผลคำภาษาไทยโปรแกรมแรก สร้างขึ้นโดยห้องปฏิบัติการวิจัยไมโครคอมพิวเตอร์ มหาวิทยาลัยเกษตรศาสตร์ นำโดย ยืน ภู่วรวรรณ เริ่มการพัฒนาบนเครื่องไมโครคอมพิวเตอร์ NEC PC-8001 ด้วยภาษาเบสิก ในปี พ.ศ. 2524 และออกรุ่นแรกสำหรับเครื่องคอมพิวเตอร์ Osborne-1 และ Victor 9000 ในปี พ.ศ. 2525&nbsp; โปรแกรมนี้ทำงานบนระบบปฏิบัติการซีพี/เอ็มและเอ็มเอสดอส  ใช้คำสั่งใกล้เคียงกับโปรแกรม WordStar&nbsp; พัฒนาอย่างต่อเนื่องจนถึง พ.ศ. 2529 จึงยุติการพัฒนา รุ่นล่าสุดอยู่ที่รุ่น 4.2

เนื่องจากโปรแกรมนี้เขียนด้วยภาษาเบสิก จึงทำให้สามารถทำการพอร์ทไปยังคอมพิวเตอร์รุ่นต่างๆ ได้ง่าย&nbsp; โดยรุ่น 4.x สำหรับไมโครคอมพิวเตอร์รุ่นเทียบเท่า IBM PC ได้รับการพอร์ทไปยังคอมพิวเตอร์รุ่นต่างๆ ดังนี้ Victor 9000/ACT Sirius 1, ACT Apricot, NEC APC, NEC APC III, Texas Instruments Professional Computer, Olympia People, IBM PC (จัดจำหน่ายโดย Computer Union), Uniwell (จัดจำหน่ายโดย ไทยวาสโก), TAVON PC (ไมโครคอมพิวเตอร์รุ่นเทียบเท่า IBM PC ของไทย), Columbia Data Products MPC 1600 และ TeleVideo TS 1603

โปรแกรมนี้ใช้รหัสภาษาไทยแบบเกษตร ซึ่งเป็นรหัสภาษาไทยที่ใช้ในห้องปฏิบัติการวิจัยไมโครคอมพิวเตอร์ มหาวิทยาลังเกษตรศาสตร์ และใช้กันอย่างแพร่หลายก่อนที่จะมีมาตรฐานรหัสภาษาไทยแบบ สมอ. (TIS-620)

## อ้างอิง

* ยืน ภู่วรวรรณ และพิชิต สุขเจริญพงษ์. เวิร์ดโปรเซสซิ่ง. กรุงเทพฯ : ซีเอ็ดยูเคชั่น, 2528. .
* ข่าว : ไมโครคอมพิวเตอร์ภาษาไทย, เซมิคอนดักเตอร์ อิเล็คทรอนิกส์, 57 (2526), หน้า 98 - 99.
* ห้องปฏิบัติการวิจัยไมโครฯ มหาวิทยาลังเกษตรฯ, ขวัญใจนักพิมพ์ดีด, ไมโครคอมพิวเตอร์, 14 (2528).

## แหล่งข้อมูลอื่น
* รูปแบบไฟล์ของโปรแกรมขวัญใจนักพิมพ์ดีด

หมวดหมู่:ซอฟต์แวร์ไทย
หมวดหมู่:โปรแกรมประมวลคำ
หมวดหมู่:สิ่งประดิษฐ์ของไทย
อาร์ชดัชเชสมารีอา อีซาเบลลาแห่งออสเตรีย

**อาร์ชดัชเชสมารีอา อีซาเบลลาแห่งออสเตรีย เจ้าหญิงแห่งตอสคานา** (พระนามเต็ม: มารีอา อีซาเบลลา อนันซิตา จีโอวันนา จูเซปปา อูลมิตา อโพลเนีย ฟีโลมินา เวอร์จิเนียร์ กาบรีเอลลา; 21 พฤษภาคม พ.ศ. 2377 - 14 กรกฎาคม พ.ศ. 2444) ทรงเป็นอาร์ชดัชเชสแห่งออสเตรีย เจ้าหญิงแห่งตอสคานา ทรงเป็ยพระมาตุจฉา (น้าหญิง) ในพระเจ้าลูทวิชที่ 3 แห่งบาวาเรีย
## พระประวัติ
อาร์ชดัชเชสมารีอา อีซาเบลลา ประสูติเมื่อวันที่ 21 พฤษภาคม พ.ศ. 2377 เป็นพระธิดาใน แกรนด์ดยุกลีโอพ็อลที่ 2 แห่งตอสคานา กับ เจ้าหญิงมารีอา อันโตนีอาแห่งซิซิลีทั้งสอง เป็นพระราชปนัดดา (เหลนทวด) ในจักรพรรดิเลโอพ็อลท์ที่ 2 แห่งจักรวรรดิโรมันอันศักดิ์สิทธิ์ และ พระราชนัดดา (หลานตา) ใน พระเจ้าฟรานซิสที่ 1 แห่งซิซิลีทั้งสอง
[152px|thumb|left|ท่านเคาน์เตสแห่งทราปานี และพระธิดาพระองค์ใหญ่ [เจ้าหญิงมารีอา อันโตนีตาแห่งบูร์บง-ซิซิลีทั้งสอง ในปี พ.ศ. 2396]]
อาร์ชดัชเชสมารีอา อีซาเบลลา ทรงเสกสมรสกับ เจ้าชายฟรานซิส เคานต์แห่งทราปานี ผู้ซึ่งเป็นพระมาตุลา (น้าชาย) ของพระองค์ เมื่อวันที่ 10 เมษายน พ.ศ. 2393 และถึงแม้พระสวามีจะเป็นพระมาตุลาของพระองค์ แต่กระนั้น พระสวามีมีพระชันษามากกว่าพระองค์เพียง 7 ปี โดยทั้ง 2 มีพระบุตร คือ
#เจ้าหญิงมารีอา อันโตนีตาแห่งบูร์บง-ซิซิลีทั้งสอง
#เจ้าชายลีโพลโดแห่งบูร์บง-ซิซิลีทั้งสอง
#เจ้าหญิงมารีอา ตีรีซา ปีอาแห่งบูร์บง-ซิซิลีทั้งสอง
#เจ้าหญิงมารีอา คาโรลีนาแห่งบูร์บง-ซิซิลีทั้งสอง (พ.ศ. 2409 - พ.ศ. 2484)
#เจ้าชายแฟร์ดีนันโดแห่งบูร์บง-ซิซิลีทั้งสอง
#เจ้าหญิงมารีอา อนันซิตาแห่งบูร์บง-ซิซิลีทั้งสอง

อาร์ชดัชเชสมารีอา อีซาเบลลา เคาน์เตสแห่งทราปานี สิ้นพระชนม์เมื่อวันที่ 14 กรกฎาคม พ.ศ. 2444 สิริพระชันษา 67 ปี

ม
ม
ม
หมวดหมู่:เจ้าหญิงซิซิลี
หมวดหมู่:ราชวงศ์บูร์บง-ซิซิลีทั้งสอง
หมวดหมู่:เจ้าหญิงบูร์บง-ซิซิลีทั้งสอง